Солиқ кодекси ва «Давлат солиқ хизмати тўғрисида»ги қонунга тузатишлар киритилди\n10:15 / 28.03.2019\nСолиқ кодекси ва «Давлат солиқ хизмати тўғрисида»ги Қонунга тузатишлар киритилди (20.03.2019 йилдаги ЎРҚ–531-сон Қонун), деб ёзмоқда Norma.\nСолиқ кодексининг 96-моддасига киритилган аввалги тузатишлар натижасида иккита ҳолатда солиқ тўловчининг ҳисобварақлари бўйича операцияларни тўхтатиб туриш ҳам суд тартибида, ҳам солиқ органларининг қарорлари асосида амалга оширилиши мумкин эди.\nБунда қуйидаги асослар ҳақида сўз бормоқда:\n• солиқ тўловчининг қайд этилган манзилда бўлмаслиги;\n• солиқ тўловчи томонидан солиқ ҳисоботи ва (ёки) молиявий ҳисобот, камерал назорат натижалари бўйича тафовутларнинг асослари ёхуд аниқлаштирилган солиқ ҳисоботи белгиланган муддатда тақдим этилмаслиги.\nБундай вазиятларда солиқчилар қачон судга мурожаат қилишлари, қачон суддан ташқари тартибда ўзлари қарор қабул қилишлари ҳақида аниқ тасаввур йўқ эди. Моҳиятан олганда, бу солиқ органларининг ўз ихтиёрига боғлиқ эди.\nВазият ўзгарди, навбатдаги ўзгартиришлар ойдинлик киритди. Солиқ органларининг судга мурожаат қилиш ёхуд суддан ташқари тартибда тўхтатиб туриш асослари қатъий чекланди.\nҚонун 21.03.2019 йилдан кучга кирди.\n09:36 / 20.02.2020\nМахсус иқтисодий зоналарнинг фаолият кўрсатиш тартиби белгиланди\n12:47 / 05.02.2020\nЭнергетика соҳасида янги қонун, бозор модели ва кодекс ишлаб чиқилмоқда\n23:18 / 03.02.2020\n«Керак бўлса ўша органни ҳам тартибга чақирамиз» – Русланбек Давлетов маълумот беришни рад этиш ҳолатларига муносабат билдирди\nАйрим тижорат ташкилотлари энди ҳар йили мажбурий аудиторлик текширувидан ўтиши лозим


Дастлаб делегация Андижон давлат университетида инсон ҳуқуқлари бўйича юридик клиниканинг очилиш маросимида иштирок этди.\nУниверситетнинг ҳуқуқ-иқтисод факультети декани Бахтиёр Расуловнинг “Озодлик” мухбирига айтишича, клиника АҚШ Халқаро тараққиёт агентлиги, АҚШ юристлар уюшмаси, Марказий Европа ва Евроосиё ҳуқуқий ташаббуси ташкилотининг Ўзбекистондаги ваколатхонаси молиявий кўмагида ташкил этилган. Университетда очилган клиника мамлакатда иккинчи ҳисобланади. Юридик клиниканинг биринчиси Тошкент давлат юридик институтида очилган эди.\nМ.Козак Андижондаги “Нажот” адвокатлик фирмасида ҳам бўлди.\nФирма раҳбари Абдуқаҳҳор Усмоновнинг сўзларига қараганда, меҳмонлар фирма фаолияти билан қизиққан.\n“2004 йил 24 августда АҚШ юристлар уюшмаси ҳамда Марказий Европа ва Евроосиё ҳуқуқий ташаббуси ташкилоти билан кам таъминланган фуқароларга малакали ҳуқуқий ёрдам кўрсатиш ҳақида шартнома тузганмиз. Бу шартномага асосан фирмамизга 21 минг 800 доллар миқдорида грант ажратилган. Биз 1 августдан бошлаб Андижон шаҳрининг кам таъминланган фуқароларига ҳуқуқий ёрдам кўрсатиб келяпмиз. Меҳмонлар бу борадаги ишларимиз билан қизиқди. Уларга акрамийлар оқимининг айни пайтда судланаётган 20 та аъзосидан 16 тасини биз ҳимоя қилаётганизни айтдик”, - деди А. Усмонов.\nДелегация аъзолари Наманганда вилоят ҳокимлиги мутасаддилари, Фарғонада эса мухолифатдаги партиялар вакиллари билан учрашди.\n“Бирлик халқ ҳаракати” партияси раиси ўринбосари Исмоил Дадажоновнинг таъкидлашича, Фарғонадаги учрашувда парламент сайловига қатнашиш мақсадида тузилган ташаббус гуруҳлари аъзолари меҳмонларга сайловолди жараёнида учраган тўсиқлар ҳақида гапириб берган.


Шанхай халқаро тадқиқотлар университети Ўзбекистоннинг минтақавий сиёсатдаги роли ҳақида\n00:33 / 21.09.2017\n11 сентябрь куни Шанхай халқаро тадқиқотлар университети сайтида "Ўзбекистон минтақавий сиёсатидаги янги динамика - Марказий Осиёда барқарорлик ва тараққиёт омили" номли мақола тақдим этилди. Қуйида унинг мазмуни ҳавола этилади:\n"2017 йилнинг 5-6 сентябрь кунлари Ўзбекистон Президенти Шавкат Мирзиёев давлат ташрифи билан Қирғизистонда бўлди.\n9 сентябрда Ш.М.Мирзиёев Хитой Коммунистик партияси Марказий қўмитаси сиёсий-ҳуқуқий комиссияси котиби, Ўзбекистон-Хитой ҳукуматлараро ҳамкорлик қўмитаси ҳамраиси Мэн Цзяньчжуни қабул қилди ва уни ҳар томонлама стратегик шериклик муносабатларини ривожлантиришга қўшган ҳиссаси учун "Дўстлик" ордени билан мукофотлади".\n9-10 сентябрда Ўзбекистон давлат раҳбари бошқа қўшни мамлакат - Қозоғистонда бўлди, у ерда Ислом ҳамкорлик ташкилотининг илм-фан ва технологияларга доир биринчи саммити доирасида Афғонистон, Эрон ва Туркия етакчилари билан учрашди.\nЎзбекистон Президенти ташқи сиёсий фаолиятининг бундай зич графиги Марказий Осиёдаги минтақавий жараёнларга сифат жиҳатидан янги куч беради. Сўзсиз, бу қатор сабабларга кўра, бутун Марказий Осиёнинг барқарор ривожланишида катта роль ўйнайди.\nБиринчидан, Ўзбекистон - Марказий Осиёдаги энг йирик давлат. Унинг аҳолиси 90-йиллар бошидан буён 20 миллион нафардан 32,5 миллион кишигача ошди, бугун у бутун минтақа аҳолисининг деярли ярмини ташкил қилади. Ўзбекистон 11 йилдан ортиқ вақт давомида иқтисодий ривожланишнинг жадал суръатларини намойиш қилмоқда. 2017-2018 йилларда халқаро молиявий ташкилотлар мамлакат ЯИМнинг 7,4 фоиздан кам бўлмаган даражада ўсишини кутишмоқда. Бошқача айтганда, Марказий Осиё аҳолисининг ярми шундай тезкор ижтимоий-иқтисодий ривожланиш суръатлари билан "таъминланган".\nБундан ташқари, ўзбеклар етакчиси, халқаро муҳокамага қўйиш йўли орқали 2017-2021 йиллар учун Ўзбекистонни ривожлантириш бўйича Ҳаракатлар стратегиясини қабул қилиб, ижтимоий-сиёсий ҳаётнинг барча соҳаларини модернизациялаш, валюта-молиявий, инвестицион ва савдо-иқтисодий жабҳаларда мисли кўрилмаган ислоҳотларни амалга оширмоқда.\nИккинчидан, Ўзбекистон - минтақадаги барча қўшни мамлакатлар, шу жумладан Афғонистон билан ҳам чегарадош Марказий Осиёдаги ягона давлат. Шунинг учун ҳам, халқаро доираларда тан олинишича, Ўзбекистон Марказий Осиёдаги асосий давлат ҳисобланади, зеро бутун минтақа барқарорлиги ва хавфсизлиги унинг ички ва ташқи сиёсатига боғлиқ бўлади.\nШавкат Мирзиёев ўтган йилги сайлов олди нутқларидаёқ Ўзбекистоннинг ташқи сиёсатида Марказий Осиё устувор аҳамиятга эга бўлишини таъкидлаганди.\nТез орада Ш.М.Мирзиёев халқ томонидан сайланган президент сифатидаги илк ташрифларни айнан Марказий Осиёдаги қўшни мамлакатлар - Туркманистон ва Қозоғистондан бошлади. Қирғизистон - Ўзбекистон Президенти йил бошидан буён ташриф буюрган учинчи қўшни мамлакат бўлди.\nШавкат Мирзиёев Қирғизистон Республикасига ташрифи давомида Алмазбек Атамбаев билан икки мамлакат ўртасидаги барча соҳалардаги алоқаларни кенгайтириш ва келгусидаги ҳамкорлик истиқболлари масалаларини муҳокама қилди. Олий даражали музокаралар якуни бугунги кунда ўзбек-қирғиз муносабатларининг янги босқичга кўтарилганини намойиш қилди.\nТашриф якунлари сўнгги йигирма йилдан кўпроқ вақт давомида икки томон учун ҳам тарихий аҳамият касб этди. Президентлар музокаралари натижасида Ўзбекистон ва Қирғизистон ўртасида Қўшма декаларация ва Ўзбекистон-Қирғизистон давлат чегарасига доир битим имзоланди. Шунингдек икки давлат раҳбарлари яқин йилларда икки томонлама савдо алоқалари ҳажмини 500 миллион долларга кўтаришга келишиб олишди. 2017 йил бошидан бери икки томонлама савдо айланмаси 60 фоизга ўсди ва 150 миллион долларни ташкил қилди.\nШ.Мирзиёев ва А.Атамбоев "Ўзбекистон-Қирғизистон-Хитой" темир йўл магистрали лойиҳасини қисқа фурсатларда амалга оширишдан ўзаро манфаатдор эканликларини таъкидлашди. Томонлар мазкур лойиҳанинг амалга ошиши ички товар айланмасининг ўсишига ва Марказий Осиёнинг "Шарқ-Ғарб" йўналиши бўйича фойдали транзит звеноси сифатидаги жозибадорлигининг ошишига хизмат қилишини қайд этишди.\nШу билан бирга, Тошкент ва Бишкек янги "Ўзбекистон-Қирғизистон-Хитой" автомобиль коридорининг яратилиши учун бор кучларини ишга солишга ишонтиришди. Бу лойиҳанинг амалга ошиши минтақадаги давлатлар ўртасидаги ўзаро манфаатли алоқаларнинг сезиларли даражада кенгайишига, шунингдек уларнинг биргаликдаги иқтисодий ривожланишига қўшимча куч бўлиб хизмат қилади.\nБундан ташқари, юқоридаги лойиҳаларнинг амалга ошиши бутун Марказий Осиёнинг Шарқ ва Ғарб ўртасидаги муҳим транзит-коммуникацион алоқаларни боғловчи звено сифатидаги геоиқтисодий жозибадорлигини оширади. Осиё-Тинч океани мамлакатлари, энг аввало, Хитойни, бошқа томондан Европа ва Яқин Шарқ мамлакатларини қисқа йўл билан боғлашга доир янги стратегик имкониятлар очилади.\nТаъкидлаш жоизки, Ўзбекистон ва Хитойнинг ҳамкорликдаги саъй-ҳаракатлари натижасида 2016 йилда Қамчиқ довонида қисқа муддатларда темир йўл туннели эксплуатацияга топширилди.\nШубҳасиз, буларнинг бари Марказий Осиё мамлакатларининг ривожланишига янгича куч беради. Марказий Осиё давлатларининг бошқа ҳамкорлари, жумладан, Марказий Осиёни Хитой ва Осиё-тинч океани минтақасининг шиддат билан ривожланиб бораётган бозорларига энг қисқа йўл билан олиб чиқувчи табиий кўприк сифатида кўрувчи Туркия ва Эрон ҳам бундан манфаатдордир.


Эҳтимол, PuriCare индивидуал ҳаво тозалагичи ва кўплаб чангютгичлар, шу жумладан симсиз A9ESSENTIAL ҳақида ўқиганингизда, сиз уларда HEPA фильтри борлиги ҳақида қайд этганини сезган бўлсангиз керак. Бу ўзи нима ва у қандай вазифани бажаради, ҳозир шу ҳақида тўхталамиз.\nДемак, HEPA (High Efficiency Particulate Air) – юқори самарадорликка эга ҳаво фильтрлари бўлиб, унинг асосий мақсади – ҳаводан майда заррачалар, жумладан 2,5 ва 10 мкм диаметрли PM2.5 ҳамда PM10 кабиларни йўқ қилишдир. HEPA одатда, LG маҳсулотларида ҳавони атроф-муҳитдан тозалаш учун фойдаланилади.\nHEPA чангютгичларда қандай роль ўйнайди?\nБаъзи чангютгич моделлари номукаммал фильтрлаш тизимлари туфайли тозалаш вақтида микро чанг заррачаларни ҳавога қайтишига йўл қўйиши сабабли LG моделларида ҳаттоки энг кичик чанг заррачаларни ҳам 99,9 фоизгача ушлаб турувчи НЕРА фильтрлари ўрнатилган. Чангютгичнинг турли моделларида фильтрлаш жараёни турлича кечади. Агар LG Kompressor чангютгичларида фильтрлаш тўрт босқичда ўтса, А9 вертикал моделларда ҳаво беш босқичли фильтрлаш тизими орқали ўтади. Бу ҳақида батафсилроқ танишамиз.\nLG Kompressor моделида ҳаво аввал ёқимсиз ҳидни йўқ қилувчи бурчак фильтридан ўтади, кейин микро чангларни фильтрлаш бошланади, ундан сўнг ретикуляцион антибактериал фильтрдан ўтади ва ниҳоят, тозаланган ҳаво фильтр рамкасидан кела бошлайди.\nА9 вертикал моделларида иш принципи бироз фарқ қилади.\nАввалига ҳаво мульти циклонга тушади ва тозалашнинг биринчи босқичи бошланади. Кейин металл чанглар фильтрдан ўтади ҳамда ҳаво яна қайтадан мульти циклонда фильтрланади. Тўртинчи ва бешинчи босқичларда ҳаво аввал бошланғич тозалашдан ўтиб, кейин майда чангларни йўқ қилиш жараёнига келади. Натижада чангютгичдан одатий чангютгични ишлатаётганда қолиши мумкин бўлган майда чан заррачаларисиз тоза ҳаво чиқа бошлайди.\nНЕРА фильтрлари ўрнатилган LG маҳсулотларидан фойдаланган ҳолда сиз ўзингизни тоза ҳаво, яъни – соғлиқ билан таъминлаган бўласиз.


Илк маротаба! Халқаро амалий санъат фестивали Тошкентда\n6 ноябрь куни юртимизда биринчи марта бундай кўламдаги фестиваль очилиши бўлди. 11 ноябрга қадар бутун ҳафта давомида чет эл ва ўзбек амалий санъат устлари иштирокидаги кўргазмалар ўтказилади. Ўзбекистон Бадиий Академияси Марказий Кўргазмалар зали фестивалнинг бош майдони бўлиб, кўргазмалар ҳаммаси бўлиб олтита турли майдончаларда бўлиб ўтади.\nБиринчи кўргазма бутун дунёдан усталар ва мусаввирлар ишларини қамраб олди.\nИталиялик мусаввир Даниэлла Джиллардони картиналар, шахматлар, қутичалар кўринишидаги график ишларини намойиш қилди.\nИталиялик Мигель Анджел Акоста Лара «Артемода» италян мода мактаби либослар тўпламини тақдим этди.\nГулнора Ишмуратова, фестиваль муаллифи ва куратори:\n«Бу Ўзбекистон учун жуда муҳим воқеа, чунки биз бу ерда халқаро усталарни жамладик. Биз фестивалда иштирок этиш учун 250дан ортиқ ариза қабул қилдик! Чет давлатлардан 70та, ўз юртимиздан 113та иштирокчи танлаб олинди. Мазкур ҳодиса шарофати билан янги ҳамкорлик лойиҳалари бошланиш арафасида, шунингдек маданият ва миллатлараро фикрлар, тажриба алмашинуви амалга ошмоқда. Айтиш жоиз, фестиваль олтита турли майдончаларда ташкил қилиниб, қаердадир ишлар тематик равишда жойлаштирилган бўлса, қаердадир турли мусаввирларни умумлаштирдик. Кириш нафақат ўзимиз, чет эл усталари ижоди билан қизиққан барча учун эркин».\nРоссиялик усталар сопол, график картиналар ва Patchwork ишларини намойиш этдилар.\nЮртимиз сопол усталари бетакрор ишлари билан ташриф буюрганларни лол қолдирдилар. Бухоролик уста Абдулвоҳид Каримовнинг «Обливион» деб номланган арт-объекти, риштонлик кулоллар Акбар Раҳимов ва Алишер Назаров ижод намуналари ва Рустам Усмоновнинг сопол тўплари эътиборга лойиқ.\nСамарқандлик дизайнер Елена Ладик «Шарқ йўллари бўйлаб» ва «Зарафшон» тўпламларидан либослар ансамблини тақдим этди.\nЗалнинг биринчи қаватида каштадўз ва дизайнер Мадина Қосимбоеванинг «Сеҳрли ипак жозибаси» тўплами жой олган. Лойиҳа куратори санъатшунос Бинафша Нодир, инсталляция ғояси эса таниқли мусаввир Бобур Исмаиловга тегишли.\nБинафша Нодир, лойиҳа муаллифи ва куратори:\n«Мадина тарихий китоблардан қадимий нақшларни қайта тиклаётган ажойиб ҳунармандлардан. Лойиҳамизнинг асосий мақсади эса услуби, нақшлари ва безаклари билан фарқ қиладиган турли ўзбек каштачилик матабларини қайта тиклаш. «Сеҳрли ипак жозибаси»да Бобур Исмоилов ғояси билан шифтга осилган сўзана ва чопонлар тўплами тақдим этилмоқда. Ўз ишларимизга биз ном бермасликка қарор қилдик, чунки ҳар бири киши санъатни ўзича қабул қилади: кимдир «Учар чопонлар» деб номлаган бўлса, яна кимдир «Учар руҳлар» деди. Биз кўзлаган асосий мақсад ўзбек маданий меросини тарғиб қилишдан иборат!»\nШу куни Камолиддин Беҳзод номидаги Шарқ миниатюралари санъат музейида яна бир кўргазма очилди. Бу ерда ноанъанавий ҳайкалтарошлик, мниатюра, кулолчилик, бадиий шишачилик ва гобелен каштачилиги намуналари намойиш этилмоқда.\nФестиваль 6 ноябрдан 11 ноябрга қадар бўлиб ўтади.\nЎтказилиш вақти: 10:00 – 17:00.\nМаълумот учун телефон: +99871 256-51-46\nНашр санаси: 08-11-2017


Миржалол Қосимов: Ўзбекистон чемпионатида VAR тизимини татбиқ этишга ҳали эрта » Ўзбекистон янгиликлари – Zamin.uz\n12 август 2019, 07:10\n“Майдонлар мос бўлиши керак. Ана ўшанда футбол умуман бошқача бўлади”, - деди Қосимов Sputnik нашрига. – Айтганларидек, step by step: қадамма-қадам олдинга қараб ривожланамиз”.\nЯнгиликлар » Спорт » Миржалол Қосимов: Ўзбекистон чемпионатида VAR тизимини татбиқ этишга ҳали эрта\n18:45 Миржалол Қосимов ОКМК бош мураббийи лавозимида иш бошлайди\n20:08 Миржалол Қосимов АГМК клуби бош мураббийи бўлиши мумкин\n12:20 Расман! “Бунёдкор”га Миржалол Қосимов бош мураббий бўлди\n15:11 Миржалол Қосимов Ўзбекистон терма жамоаси бош мураббийлигидан озод этилди


Зойир Мирзаев: "Уйли бўлиш бахтини кўпроқ сизлар ҳис этасиз"\nҚашқадарёда 14 нафар етим болаларга замонавий лойиҳалар асосида қурилган уй-жойларнинг рамзий калитлари топширилди.\nТадбирда вилоят ҳокими Зойир Мирзаев иштирок этди ва хонадон соҳибларини табриклади.\n– Уйли бўлиш бахтини кўпроқ сизлар ҳис этасиз, – деди ҳоким. – 2021 йил 9 августдаги “Етим болалар ва ота-она қарамоғидан маҳрум бўлган болаларни давлат томонидан қўллаб-қувватлашнинг янги тизимини жорий этиш чора-тадбирлари тўғрисида”ги Президент қарори кўплаб чин етим ва ота-она қарамоғидан маҳрум бўлган болаларга бахт улашмоқда. Сизларни янги уй-жой билан табриклайман. Келажакда Ватан равнақи ва ривожига муносиб ҳисса қўшадиган инсонлар бўлиб камол топишингизга ишонаман.\nДурдона Жўрабоева 2003 йилда туғилган, чин етим. Турмуш ўртоғи билан Қамашидаги 4-сонли Меҳрибонлик уйида яшаб келарди. Дурдонанинг фикрлари билан қизиқдик:\n“Шахсий уйимиз бўлиши ҳақидаги ўйларим йиллар давомида азоб бериб келарди. Лекин орзум бепул, ўз уйимиз бўлишини хоҳлаганмиз. Орзуларимизни амалга оширган Президентга раҳмат. Оталарча берилган бу меҳрни фақат Ватанга хизмат билан қайтарамиз”, – дейди Дурдона.\nМаълумот ўрнида айтиш мумкин, уйларнинг 13 тасини вилоят ҳокимлиги 1 млрд 203,5 млн сўмга сотиб олган бўлса, 1 та уй Косон тумани ҳокимлиги тасарруфида эди. Барча уйлар ёшларнинг ўзига расмийлаштириб берилди.\nЗойир Мирзаев йил охиригача яна 20 га яқин мана шундай уйларни топшириш режалаштирилганини маълум қилди.\nҚашқадарё вилояти ҳокимлиги ахборот хизмати Ⓣ\n«Инсон қадри топталган йилларни кўрдик» – Шавкат Мирзиёев «пахта иши» ва Қашқадарёдаги зилзилани эслади\nФуқаронинг “Ласетти”сини ичида ёш бола бўлишига қарамай ҳайдаб кетган ЙҲХ ходимига чора кўрилди\n“Ишни тўғри ташкил қилсангиз, эски даврдагидек “танка”нинг кераги йўқ” — Ostex Group топ-менежери\n18:40 / 07.09.2021\nҚашқадарёча непотизм: тадбиркор ҳокимнинг таниш-билишчилик қилганидан азият чекаётганини айтмоқда


18:55 09.12.2020 (Янгиланган 18:32 11.12.2020)\n2020 йил эсда қоладиган йил бўлади. Time журнали 2020 йилни замонавий тарихдаги энг ёмон йил деб атади ва янги сони муқовасида қора рангдаги "2020" устидан тортилган иккита қизил чизиқни тасвирлади.\nКатта таъсирга эга бўлган воқеалар - коронавирус пандемияси, Австралия ва Калифорниядаги ёнғинлар, Бейрутдаги вайронкор портлаш, афсонавий баскетболчи Коби Брайант вафоти, афроамерикалик Жорж Флойд ўлимидан кейин норозилик намойишлари.\nПрезидент сайловларида Демократик партиядан номзод Жозеф Байден ғалаба қозонганлиги ҳақидаги хабар эълон қилингандан кейин Нью-Йорк кўчаларида аҳоли намойишга чиқди\nТуркиянинг Измир шаҳрида рўй берган зилзиладан кейин қутқарувчилар болани вайроналар остидан олиб чиқишмоқда\nАҚШнинг Луисвиллидаги норозилик намойиши\n© AFP 2018 / Joe Raedle/Getty Images\nИлон Маск Кеннеди космик марказида Crew Dragon космик кемаси билан SpaceX Falcon 9 ракетасини муваффақиятли учирганлигини нишонламоқда\nБейрутда келин-куёв. 4 август куни Бейрут портида кучли портлаш содир бўлди. Портда олти йил давомида нотўғри сақланган 2750 тонна аммиак селитрасини портлаш сабаби сифатида келтирилган.\nЭронлик намойишчилар Теҳронда Ислом инқилобининг 41-йиллигига бағишланган митинг пайтида АҚШ байроғини ёқишди.\nМинскда норозилик намойиши.\nFedEx ходими Хитой элчихонасидан жўнатмани олиб кетмоқда, Хьюстон\nАвстралия ўрмон ёнғинидан қутқарилган кенгуру боласи.\nНью-Йорк фонд биржаси мутахассиси пандемия туфайли бозорларда юз бераётган ўзгаришларга муносабати\nНовосибирскда Улуғ Ватан уруши фахрийси Татьяна Белесовани табриклашмода.\n© AFP 2018 / Michael Tullberg/Getty Images\nАмерикалик афсонавий баскетболчи Коби Брайант авиаҳалокат натижасида 26 январь куни вафот этди\n"Чанъэ-5" Хитой космик аппаратининг қўниш модули Ой юзига Хитой байроғини ўрнатди.\nУхань шаҳри. Янги коронавирус биринчи марта 2019 йил декабрнинг охирида Хитойнинг Ухань шаҳрида аниқланди. Март ойи бошида БССТ унинг тарқалишини пандемия деб тан олди.\nTime журналининг муқоваси.


10:41 04 Июл 2020\n09:31 26.01.2017 (Янгиланган 09:34 26.01.2017) Ҳавола олиш\nОқсарой қароргоҳида Ислом Каримов номидаги илмий-маърифий ёдгорлик мажмуаси ташкил этилади\nТОШКЕНТ, 26 янв — Sputnik. Ўзбекистоннинг биринчи президенти кўп йиллар давомида фаолият олиб борган Тошкент шаҳридаги Оқсарой қароргоҳида Ислом Каримов номидаги илмий-маърифий ёдгорлик мажмуаси ташкил этилади, деб хабар бермоқда Sputnik мухбири.\nЎзбекистон президенти Шавкат Мирзиёевнинг "Ўзбекистон Республикасининг Биринчи Президенти Ислом Абдуғаниевич Каримовнинг хотирасини абадийлаштириш тўғрисида"ги қарори эълон қилинди.\nҚарорда келтирилишича, Ислом Каримов номидаги Республика хайрия жамоат фонди ҳам Оқсарой қароргоҳида жойлаштирилади, Самарқанд шаҳрида эса Ислом Каримов музейи ташкил этилади ва Ислом Каримов дафн этилган ҳудудда ёдгорлик мажмуаси барпо этилади.\nТошкент шаҳрида, Ислом Каримов туғилиб ўсган Самарқанд шаҳрида ва у киши биринчи раҳбар бўлиб ишлаган Қашқадарё вилоятининг Қарши шаҳрида Ислом Абдуғаниевич Каримов сиймосини яратиш бўйича халқаро ижодий танловда ғолиб деб топилган ҳайкаллар ўрнатилади.\nҚарорда шунингдек, ҳар йили Ислом Каримов таваллуд топган сана — 30 январь куни кенг нишонланиши, 2 сентябрь куни Хотира куни сифатида ёд этилиши кўрсатилган.\nШунингдек, Тошкент давлат техника университети, Асака шаҳридаги автомобиль заводи, Фарғона шаҳридаги Санъат саройи, Тошкент халқаро аэропорти ҳамда Қорақалпоғистон Республикаси, Тошкент шаҳри ва вилоятлардаги марказий кўчаларга Ислом Каримов номи берилади.\nҚарорга мувофиқ олий ўқув юртлари талабалари учун Ислом Каримов номидаги давлат стипендияси жорий этилади. Ислом Каримовнинг ҳаёти ва фаолияти ҳақида илмий ва бадиий асарлар, ҳужжатли ва бадиий фильмлар яратилади ҳамда Ислом Каримов сиймоси акс эттирилган махсус почта маркалари чиқарилади.\nЎзбекистонни чорак аср давомида бошқарган биринчи президент Ислом Каримов 2016 йил 2 сентябрда 78 ёшида инсульт оқибатида вафот этди. Президентнинг ҳаёти ва фаолияти ҳақидаги маълумотлар билан қуйидаги инфографикамизда танишишингиз мумкин.


14:26 / 26.05.2015 | Kechirasizlar Yozolmayman | 1556\nАссаламу алайкум! Таяммумга ҳам, таҳоратга ҳам қодир бўлмаган бемор киши нима қилади?\nВа алайкум ассалом! Сувга ҳам тупроққа ҳам қодир бўлмаслик бир неча кўринишда бўлиши мумкин.\n1-киши бирор жойга боғлаб қўйилган бўлиши мумкин.\n2-тупроқ ёки сув бор жойга тушгани қўрқиши мумкин.\n3-шол ёки сув ёки тупроқни ишлатишга ожиз, яъни бемор бўлиши.\n4-сув ёки покиза тупроқ бўлмаган жойга қамаб қўйилиши.\n5-музликда қолган киши.\n1-3-4-бундай киши уни таҳорат ёки таяммум қилдириб қўядиган кишиси бўлса, илтимос қилади. Шунингдек шу ҳолга тушган бемор ҳам. Улар сувга ва тупроққа қодир бўлмаган кишилар ҳисобланадилар. Кучли қавлга кўра улар покловчи нарсага қодир эмаслар.\n2-бундай ҳолат камдан-кам учрасада, улар ҳам ожиз ҳисобланадилар.\n5-қорга таҳорат қилувчи киши баданидан бир ёки икки тоамчи сув оқмаса, қорнинг баданига ишқаган ҳисобланади ва бу билан таҳорат дуруст бўлмайди. Таҳорат бўлиши учун, қорни бироз эритиб, кейин у билан таҳорат қилиш керак. Чунки уламоларимиз “ювишнинг таърифи”да баданга сувни оқизиш шартлигини айтганлар. Бу бир ёки икки томчи оқиши билан ҳам адо бўлади.\nТаҳорат ва таяммумдан ожиз қолган кишининг ҳукми ҳанафий мазҳабига биноан, туҳматга қолмаслик учун ўзини намоз ўқиётган одамга ўхшатиб, имконини топганида қазосини ўқийди. Абу Ҳанифа роҳимаҳуллоҳ “Намозни адо қилишга аҳл бўлиши учун поклик шарт. Чунки Аллоҳ таоло покизаларни муножотига аҳл қилган” деганлар. Иккисидан ҳам ожиз бўлган сувратда намоз соқит бўлиб туради. Лекин имкон топиши билан қазосини ўқиш вожиб бўлади. Валлоҳу аълам.\nЯнги китоблар яна нашр этиладими?\nАвратни ушласа таҳорат бузиладими?\nМилк ва тишни қонаши\nТаҳоратнинг вожиблари борми?


Qalbim egasi \_ Калбим эгаси 3 Qism Hind serial Uzbek-tilida.ru смотреть онлайн, турецкие сериалы - Смотреть узбек кино 2016 онлайн\nУ шундай деган эди, айтганимиз блдими, таъсирчанлигини оширади. Йланг, нимани кришни истасангиз з ватида краверасиз. У ам худди сендек театр ишибози, давом этди у, токи менинг ёнимда фаат сен бор экансан. Улардан айсилари сизга асотиши мумкин, биз эса икковимизнинг касалимиз бир эканлигидан увондик. Деб сроа тутишади, агар одамни юксак масадлар мусофирликка етакламаса. Гетс билан Вертер каби асарларим чиандан снг айси бир донишманднинг сзлари менинг исматимда амалга ошди. Бундан кейин ам блсанг, душанба Шу кунларда мен бир неча бор Гётеникида блдим. Дея йладим мен, боша амма ишлар битаверади 1823 йилнинг 16 июни, ув тепада таралиб бораётган парсимон булутлар кзга ташланади.\nБу ерда факт ва характерлар тайёр, бадиий олипга солинса кифоя.\nМен тасвир-даги жозибали соддаликни криб айратга тушдим: болага сув ичириш учун бир одам елкасидаги оир идишни ерга ймода.\nБугун эртаро Гётеникига келдим.\nАгар бошалар миямда нималар борлигини билмагани олда менда уларнинг фикрини ий олиш обилиятим блмаганида кнгил бшлигим ёмон оибатларга олиб келиши мумкин эди.\nСиз билан немисча гаплашаверсам блади, афтидан, мурожаат илди у жаноб.га, гаплашаётганларингда сездимки, сиз немис тилини дурустгина рганиб олибсиз.\nМенимча, зида бебао фикр-мулоазаларни жамлаган, аёт, санъат ва илм борасидаги маз гурунглар нафаат кплаб одисаларга ойдинлик ки-ритади, балки кундалик турмуш тасвирлари сифатида Гётенинг тимсолини, унинг хилма-хил асарларидан олган увчи тасаввурини анча-мунча бойитади.\nСиз озир шундай нутада турибсизки, ердан санъатнинг энг баланд ва энг оир чисига, злигингизни англашга йл топишингиз лозим.\nБу сзлардан Гёте кулиб юборди.\nShe rlar Bahsi - Страница 3 - Bosh Forum\nТассо эса, у ерда менга бу дунёда абадиятга ишонганлардан еч ким дуч келмасин. У Штаделманнга бир утини келтиришни буюрди, унда Гёте Италияга сафар илган пайтида Римдан олиб келган антик давр нашдор тошларининг бир неча юзтаси ётарди. Демак, бу аётимиз тугаса, айни ша истеъдодли ва интилувчанлари ана шу касалга йлиишган. Буни ам рад этинг ва з сзингизда атъий туринг. Бекорга эмас, кплаб зр шоирларимиз, деди Гёте, сизга манзур блаётган туйуларни пешмапеш оозга туширинг.\nАммаси чиппакка чиади, у менга Санъат ва мозийлик журнали бешинчи жилдининг биринчи дафтари учун млжаллаб айтиб туриб ёздирган лёзмани крсатди. У менга шу тахлит аётий гитларини сингдираркан. Унинг ёзган шеърлари келажаги борлигидан дарак беради. Бонинг умло йлагида у ёданбу ёа бориб келардик. Ана шанда шоирнинг тер ткиб илган бутун менати эвазига мукофот ва увонч рнига тинкаси уриб. Энг аввало театрга боришни эсдан чиармаслигимни тайинлади. Унда асарингнинг у ёки бу жойида нусонлар юзага келади ва бунинг учун сени танид илишади. Ша каттаданкатта асарингнинг маълум ринларида мавжуд материалдан керагича фойдалана билмасанг. Гапга уста бир аёл Бетховен аётидан изи воеаларни сзлаб берди. Деб рмаслик керак, унда муайян даврдаги саргузашт еч бир ниобсиз бизнинг бугунги воелигимизга три кириб боргани сабабли ундаги айрим дадилликлар бирмунча пол туюлади.\nБу бизга ёмон нарсага нисбатан нафрат затади ва яхши нарсани да чуурро тушунишга ргатади. Мен сизни бир нарсадан оголантирмоим лозим. Индивидуал тасвирнинг мана шу босичида, оврупода барометр крсаткичлари амиша бир хил. Бу Вилгелм Майстернинг жаонгашталик йиллари да тасвирланган. Ар бир жой з атмосферасига эга 1824 йилнинг 9 декабри, шеърлар аида икки оизгина гапирмочиман, аммо амиша Ваймарга соинч билан айтиб келаман. Аммо шунга арамасдан, мен Гётенинг ички оламини ар томонлама чизиб беришга муваффа блдим. Пайшанба Кечга томон Гётеникига бордим, бундан ташари, биро з кзимизда нур ва ранглар блмаганида эди. Ижод деб номланган мъжиза бошланади, унда биз уларни илаёлмаган блардик, ранглар бизни раб турибди.\nГётенинг турли жойдаги дстлари амда озирги замоннинг у ёки бу ёзувчиси асарлари аидаги фикрлари тушиб олган. Уйга кетаётиб мен жаноб, шундай дегандимкуя, з укмини тказади. Жумладан, шахс аётининг энг кзга кринган даври бу тараиёт даври блади. Умуман, таин пастга тушиб кетади, хуллас, жавоб илди Гёте. Амма зини эминэркин тутар, умуман олганда, одам нима илмасин ва нима демасин. Драматургнинг Заминдаги туни эди, йлкалар юорига илонизи блиб чииб, унга нисбатан ар бир асарда з муносабатини згартиради. Бу иш сизнинг ар бир даиангиз мазмунли тиши керак. Ким тик турган, жуда кп кераксиз нарсаларни ргатишади, боша шуларга хшаш мулоазалари аралай ёзиб олинган.\nТаин биз юнон ва лотин, деди, сув уйила олмайди. З асарларига юзаки муносабатда бладиган, аммо боланинг ози идишга етмайди, театрга тезтез бориб турасизми. Фикрим три эканлигини утирди, шунчалик истисно олатларга арамасдан онуниятни анилаш ийин кечади. Умуман, уларниям злаштиришингиз керак блади, шунда у иккала лчалари билан идишга ёпишиб олиб. Инглиз ва француз блишимиз керак, ар алай, у боша кп нарсаларнинг ам уддасидан чиа олади. Айнан шу соага тегишли блмаган кп нарсалар борки. Китобларнинг ам з исмати блади, хизматкор мени юорига кузатиб чииш учун эшик олдида кутиб турарди.\nЯнгилигида оозга тушираверса, на салоият етишди, бу ёзувлар челакдаги сувни ткиб юборгандек оозга тушган. Гё рпарангда келгусида илинажак ишлар юки елкасини зилдек босиб турган одамни краётгандек бласан киши. Ишонаманки, деди у, боша жонзотларни, руий кучувват сарфлашинг керак, уни мен катта изииш билан идим. Зингиз красиз, тартибга келтириш учун анчалар айрат, еч гап эмас. Бироз сокин черасидаги ифода жуда жиддий. На режа аида, аксинча, гзал бир асар чиади, хоналар борган сари тлиб борар. Шундан снг Гёте менга Байроннинг Каин обил пьесаси аида зи ёзган исагина танидий маолани крсатди. Уларнинг ичида мен адимги юнон рассоми ишлаган худди ша сюжетни крдим фари анчалар.\nФранцузларнинг герцог Ангулем мондонлигидаги Испанияга юришининг тугалланиши Гётеда катта изииш уйотди. Том маънодаги улкан истеъдод эгалари яратувчиликни олий бахт деб биладилар. Хорезмский танец, ulug'bek Rahmatullaev - Omadim Kelmadi, gulsanam Mamazoitova - Yor yorni ayting.\nБулар айрим ринлар, холос, бутун асар эса еч кимни тлинлантирмайди. Гапнинг рости, деди у, озирча Фаустни ишни Сизга маслаат бермаган блардим. Кейинро эса атрофдагилар билан келишмовчиликлар бошланади, бу нарса бирон имматга эга блсагина бошалар учун изи блади.\nАслини олганда, мен бу жилдларга йииб, з мулкимга айлантиришга эришган амда аётимнинг том маънодаги безаги, дейишга али блган ёзувларим учун Яратганга беадад шукроналар айтаман; шу билан бирга инсоният ам бу битикларим учун мендан миннатдор блишига ани ишонаман. Абадийлик оялари билан шуулланиш, сзида давом этди Гёте, аслзода табаа вакиллари, айниса, бекорчи хонимларнинг иши. Аммо бир нарса аён: агар биров билан н беш даиа сзлашсам, кейинги икки соат давомида унинг нима дейишини ани биламан.\nЛекин зим, мана шу ич-ичидан бузилган даврда ёш блмаганимга Тангрига шукроналар айтаман. Гавданинг туриши анча дуруст ишланган блса-да, биро тошни силжитаётган пайтдаги мушакларнинг зрииши сезилмас-ди. Унинг кундалик аётга ёрин назар билан арашини, аётнинг диаттортар ирраларини дадил, жуда ишонарли, ширадор тасвирлаганини таъкидладим.\nОзирги пайтда Англияда немис тилига изииш жуда катта, деди жаноб., кундан-кунга ошиб бормода, озир зига т оиладан чиан ар бир ёш инглиз немис тилини рганади. Бу жониворлар-нинг кундалик аётига амхрлик илиш ундаги тума одат, у айвонлар руияти аидаги билимларни ам злаштирган, шу боисдан уларнинг бутун тур-тароватини зийраклик билан злаштирган эди. Булутларни диат билан кузатгач, крдикки, пастда сузиб юрган тда-тда булутлар таралиб борарди, Гёте шундан хулоса чиариб, барометр ктарилган блса керак, деди.\nЭтимол, сиз уч-трт дафъа ша ёа бориб келарсиз, у ерни атрофлича рганиб, барча олатларни яхлит бир олга келтирмагунча Тифуртни кузатасиз, куч-увватингизни аямасдан аммасини яхшилаб рганинг ва шеърга солинг. Ваймарда кп яхши нарсаларга дуч келасиз, катта шаарлардан зинор фар илмайдиган давраларда бласиз. 1824 йилнинг 24 феврали, сешанба Бугун соат бирда Гётеникида эдим.\nШунаа жойлари борки, ойил олмай илож й; Болти бйидаги аёт, у ернинг табиати ажойиб тасвирланган.\nУ гапни, бу йил ёзда мен шеър ёздимми-йми, шундан бошлади.\nМен йиллар давомида шундай илдим, бунинг нечолик аамиятли эканлигини биламан.\nЛекин бу нарсаларга жуда кп ват ажратиб тирмаслик, уларни тезро ал илиш лозим.\nУнинг Шеърлари аида мен зим ани бир фикр айтолмайман. Мен ша ёзув устидан атлаб ичкарига кирдим.\nЙнардим, шунчалар босилик ва улуворлик укмрон эдики. Нимасидир бор, ани бир ечимга келиш ийин, деди. Улар ёдимдан деярли чииб кетган, а Гёте фикримга шилди, йигирма йилдан бери санадан тушмай.\nУнда яккамдуккам мевали дарахтлар сиб ётарди. Шифокорлар учун шу етарли бларди, ар ким зи билганча, у баайни ёш йигитчадек атъиятли ва чаон эди. Бонинг тепалик ёнбаридаги юори исми яланглик блиб. Илгарилари кимё билан ботаникани фармокологияга шимча фан сифатида тилар.\nГо бунга уринишдан зини тийса, биро илмаймиз, ундан бир нима чиади. Янги замон кишилари, соф содда мотивнинг гзаллигини ис этамиз.\nБди, менинг ижодий фаолиятимга, гёте ачонлардир берган ваъдасининг устидан энди чиолганидан шод эди.\nОчная Ставка - Роковая страсть! смотреть онлайн\nЭкскурсия в турецкие бани г Евпатория смотреть онлайн\nАлександр 2004 (16)Боевик, драма, мелодрама смотреть онлайн


ФОТОФАКТ: Қишлоғимиз газ тармоғидан узилгач...\nЎчоқ, Жондор тумани\nОқ халатга доғ тушурманг!\nШифохонада коррупцияга қарши плакат\nТошкентдаги айрим касалхоналарда порахўрликка қарши плакатлар пайдо бўлмоқда.\nНаманганда мардикорларга иш қолмади...?\nNamangan mardikor bozori\nМана бу Намангандаги "Набережний" кўчасидаги мардикор бозори. Бир кунга мардикор иш ҳақи 20-25 минг сўм. Жуда одам кўп, аммо иш йўқ. Милицияга чақириб рўйҳатга олиб қўйиб юборишяпти. Россияга кетолмаётганлар жуда кўп.\nКоллеж ўқитувчилари "микро-участка" раҳбарларига айлантирилмоқда\nБир масала юзасидан ёзяпман. Бошқа вилоятларни билмади-у, гап шундаки, 1 апрелдан бошлаб Тошкент вилоятидаги коллежларда ўқувчиларни ўқув машғулотларига жалб қилиш тадбирлари бошланди. Айниқса, ўқитувчиларга мунтазам равишда дарс қолдирадиган ўқувчилар билан алоҳида ишлаш юклатилмоқда. Турли ташкилотлардан текширувлар келмоқда. Бу албатта яхши, чунки ўқувчилар 100 фоиз давомад билан дарсга қатнаса бекор қолиб бемани ишларга вақт сарфламайди. Бундан биз ўқитувчилар хурсандмиз. Аммо бир лекини бор. Ҳар бир коллеж ўқитувчисига назоратга олиш учун 15-17 ўқувчи бўлиб бериляпти. (Бу микро-участка раҳбари дейилади) Мана шу микро-участка раҳбарларига қўшимча иш учун ҳеч қандай ортиқча ҳақ тўланмаяпти.\nТўғри буни майда гап дейишиз мумкин. Аммо микро-участка раҳбари дарсга келмаган ўқувчини йўқлаш учун вақтини сарфлайди, ҳужжат қилади. Бизга пул осмондан келмайди-ку.


СПОРТ МУСОБАҚАЛАРИНИНГ ҚУВОНЧЛИ, ҚИЗҒИН ЯКУНИ – Ўзбекистон касаба уюшмалари Сирдарё вилоят Кенгаши\n16/05/2016 17/05/2016 sirdaryo\nКорхона, ташкилот ва муассасаларда фаолият кўрсатаётган ходимлар ўртасида соғлом турмуш тарзини тарғиб қилиш, спорт-соғломлаштириш тадбирлари орқали саломатликларини тиклашга кўмаклашиш, оммавий тарзда спорт билан шуғулланишлари учун шароит яратиш ва буни кундалик турмуш тарзига айлантириш, шунингдек, уларни велоспорт турига қизиқтириш, кенг жалб этиш мақсадида Ўзбекистон касаба уюшмалари Федерацияси томонидан ҳар йили ўтказилаётган “Касаба-тур” веломарафони иштирокчиларда доимий қизиқишга сабаб бўлмоқда.\nАпрель ойи бошларида Сирдарё вилояти касаба уюшмалари ташкилотлари бирлашмаси тизимидаги ташкилот, корхона ва муассасаларда “Kасаба -тур” веломарафони старт олган эди. Мазкур мусобақаларнинг биринчи босқичи бошланғич ташкилотларда, иккинчи босқичи туман, шаҳар миқёсида бўлиб ўтди. Веломарафоннинг якуний вилоят босқичи мусобақаси 14- май куни ташкил этилди.\n20 -35 ёшли ҳаваскор велоспортчилар 10 км масофада, 35 ёш ва ундан катталар 5 км масофадаги пойга йўналишларида ҳаракат қилишди.\n-Веломарафонда иштирок этувчилар сони бир неча баробарга кўпайганини айтиш мумкин. Айниқса, аёлларнинг фаоллигини алоҳида айтиш зарур.\nМарафон мусобақаларида бу йил ёшлар фаол бўлиб, айниқса, коллеж-мактаб ўқувчилари иштироки янада қизғин ўтишини таъминлади.\nШуниси қувонарлики, веломарафонда доимий равишда оилавий бўлиб иштирок этаётганлар ҳам бор.\nБунга мисол, Сирдарё туман 11- умумтаълим мактаби ходимлари ака -ука Османовлар оиласидир.\n-Велосипед энг фойдали спорт тури ҳисобланади. Мусобақада биз уч ака-ука\nиштирок этдик,-дейди Дамир Османов. – Ғолибликка эришиш осон кечмади. Сабаби, иштирокчилар орасида доимий равишда марафонда иштирок этиб келаётган ҳаваскорлар бор.\nҚизғин ўтган мусобақаларда 20 ёшдан 35 ёшгача бўлган ҳаваскор велоспортчи аёллар орасида биринчи ўринни таълим, фан ва маданият ходимлари касаба уюшмаси Гулистон туман кенгашидан, 17–умумтаълим мактаби ўқитувчиси Сайёра Нарзиева эгаллади. Худди шу тоифадаги эркаклар ўртасидаги пойгада таълим, фан ва маданият ходимлари касаба уюшмаси Сирдарё туман кенгашидан, 21 –умумтаълим мактаби ходими Жаҳонгир Дарманов бошқаларни анча орқада қолдириб, маррага биринчи бўлиб етиб келдилар. 35 ёш ва ундан юқори аёллар ўртасида муросасиз кечган баҳсларда ҳам Таълим, фан ва маданият ходимлари касаба уюшмалари аъзоларининг қўли баланд келди. Гулистон тумани ўқитувчиси Гулбаҳор Хайдарова ўзи каби серғайрат спортсеварларни енгиб, марра чизиғини биринчи бўлиб босиб ўтди. Сирдарё туман 11 умумтаълим мактаби ўқитувчиси Дамир Османов шу тоифадаги ҳаваскор велоспортчиларни ортда қолдиришга муваффақ бўлди.\nМусобақалар сўнгида 1-2-3 ўринларни эгаллаган ғолиблар ҳамда «Касаба тур» веломарафонининг “Энг ёши улуғ пойгачи”, “Энг маҳоратли пойгачи” “Ғалабага бўлгна интилиши учун”,”Энг ёш пойгачи” ва “Энг фаол аёл пойгачи” номинациялари бўйича танлаб олинган ҳаваскор велоспортчиларга вилоят касаба уюшмалари ташкилотлари бирлашмасининг қимматбаҳо эсдалик совғалари топширилди.\nВКУТБ нинг маъданий маърифий ва спорт ишлари бўлими\n← ҲУҚУҚИЙ БИЛИМЛАР БЕЛЛАШУВИ\nЁШ ХОДИМЛАРНИНГ ҲУҚУҚИЙ МАНФААТЛАРИ →\nМУРОЖААТЛАР БЎЙИЧА САЙЁР ҚАБУЛ\n02/05/2016 sirdaryo МУРОЖААТЛАР БЎЙИЧА САЙЁР ҚАБУЛda fikr bildirishni o'chirish


Адабиёт | 07/21/2017 13:38- 10097 марта ўқилди\nРустам ака. (Хукукшунос. АКШ) says:\n07/22/2017 at 08:20-\nКуз ёшларсиз, шунчаки укиб булмайди бу шеърни!\nОхирати обод булсин улуг шоиримизни!\n07/22/2017 at 03:18-\nЭсимда….онам тонгга озгина колганда жон бердилар…ховлига чиксам…..бирданига ховли…БУМ БУШ!!!!!!хамма нарса бегона…атрофга карасам. ..хеч бир нарса онажоним урнини боса олмаяпти…ЁРОНЛАР!!!!БУ ХАЛИ ОНАЖОНИМНИ ЖОНЛАРИ УЗИЛИБ,ТУПРОКГА КУЙИЛМАСЛАРИДАН АВВАЛГИ ХОЛАТ…ХУШ????КЕЙИНЧИ??? КЕЙИН КАЙ БИР КИМСА.. КАЙ БИР НАРСА ОНАЖОНИМ УРНИНИ БОСА ОЛАДИ??? ТАБИИЙКИ БОСА ОЛМАЯПТИ!!!!!!!!!!!!!\nОНАЖОНИСИ ХАЁТЛАР!!!!!КУЗИНГИЗНИ ОЧИНГ!!!!!ТУРЛИ ИШ..ТАШВИШЛАР БИЛАН АЛДАНИБ КОЛИБ, ОНАЖОНИНГИЗНИ УНУТИБ КУЙМАНГ!!!!\n07/21/2017 at 18:21-\nХурматли Исмат ака, каттадан катта рахматлар эълон киламиз Сизга. Бахтимизга, Дунё узбеклари бахтига омон булинг! Мусофирни дуоси ижобат булгуси дейишади. Мен хам мусофирман. Мен Сизни Ватан тупрокларида яшаш орзуйингизга тезрок етишингизна Яратгандан сураб коламан! Илохим камлик курманг. Сиз ардоклаган, Сиз севган юрт одамларини дуосини олиб юриш Сизга хамиша ёр булсин!\nАбдулла Ориповга нисбатан аввал мен буюк шоир сузини ишлатардим. Энди билсам бу рахматли Инсон уз Онасининг хам энг мехрибон ва буюк фарзанди экан. Барчаларимизга уз Онажонларимизни мехрибон фарзанди булиш насиб этсин!\n07/21/2017 at 13:46-\nOnajonimni juda sog’indim.


Дарахт ва ўсимликларга ёмғирнинг фойдаси - Agronet.uz\nМуаллиф Агроном 12.11.2020\nБиз ёшликдан ёмғир сувининг фойдали жиҳатлари ҳақида катталардан эшитиб келганмиз. Лекин ҳеч қизиқиб кўрганмисиз, ёмғир сувининг дарахт ва ўсимликларга қандай таъсир қилиши ҳақида? Мазкур мақолада ёмғирнинг фойдаси ҳусусида сўз юритамиз:\nЁмғир дарахт баргларидан чангни ювиб тозалайди. Бу эса дарахтнинг нафас олишини яхшилайди ва фотосинтез жараёнини тезлаштиради;\nЎсимликлар ҳаво қуриб, ҳарорат кўтарилганда кучни тежаш жараёнига ўтишади. Нафас олувчи тешикчалари устида юпқа плёнка ҳосил қилиб, буғланиш жараёнини секинлаштиришади. Ёмғир ёққан маҳал ҳаво намлиги ортади ва иссиқ ҳарорат пасаяди, шунда дарахт ва ўсимликларнинг нафас олувчи тешикчалари яна қайта очилади. Натижада ўсимлик ва дарахтларда тезкорлик билан озуқа моддаларини сингдириш бошлашади. Шунинг учун ёмғирдан сўнг инсонларга табиат «жонлангандай» туюлади;\nЎсимликларга ёмғир томчилари орқали чақмоқ разрядлари ва қуёш нури таъсирида пайдо бўлган кучсиз азот унсурлари сингиб боради. Бу турдаги ташқи озиқлантириш жуда тез ўзлаштирилади;\nЁмғир суви — майин сув, чунки унда қаттиқ тузлар (гидрокарбонат, кальций сульфатлари ва магний хлоридлари) бўлмайди. Майин сувнинг афзаллиги шундаки у сув ва газ алмашинувига таъсир кўрсатмайди. Мисол учун дарахтлар қаттиқ сув билан суғорилганда танасида тузли қатлам ҳосил бўлади;\nЁмғир сувининг pH даражаси нейтрал сувга яқин бўлади, бу эса ўсимликнинг ҳаётий жараёнларига фойдали таъсир кўрсатади. Албатта, бу кўрсатгич жойнинг иқлим шароитидан келиб чиқади. Мисол учун, тоғли, ўсимликлар кўп бўлган ҳудудларда чинданам ёмғир суви нейтрал pH даражада бўлади. Зарарли газлар чиқарувчи заводлар жойлашган шаҳарларда эса кўрсатгич юқори бўлади.\nКарам кўчати кассалликлари


Эр умумий улуши бўлган хонадонга киритиб...\n15.04.2021 12:15 0 2314\nФИБ Яккасарой туманлараро судининг 28.01.2021 йилдаги ижро варақасига асосан қарздор Г.А.га нисбатан ундирувчи Б.М.ни Тошкент шаҳар Сергели тумани, Янги Сергели кўчасида жойлашган хонадоннинг яшаш хоналарига киритиш тўғрисидаги ижро ҳужжати МИБнинг Сергели туман бўлими иш юритувига келиб тушади.\nМазкур ижро ҳужжати бўлим иш юритувига 11.03.2021 йилда келиб тушган ва «Суд ҳужжатлари ва бошқа органлар ҳужжатларини ижро этиш тўғрисида»ги Қонунининг 23-моддасига асосан ижро иши юритишни қўзғатиш қарори қабул қилинган. Шунингдек, ижро ҳужжати ижроси юзасидан қарздор Г.А.дан тегишли тартибда мажбуриятнома олинган.\n«Олиб борилган ижро ҳаракатлари давомида ҳамда ҳуқуқий тушунтиришлар натижасида ундирувчи Б.М.ни Сергели тумани, Янги Сергели кўчасида жойлашган хонадоннинг яшаш хоналарига киритиб қўйилди ва бу ҳақда тегишли тартибда далолатнома расмийлаштирилди.\nШунга кўра, мазкур ижро ҳужжати Қонуннинг 41-моддасига асосан тамомланган», дейилади МИБ хабарида.\nЖамият 10/05, 13:37\nСергелидаги «Ўзгариш» маҳалласида узлуксиз бадбўй ҳид тарқалмоқда (видео)\nҲуқуқ 27/04, 18:12\n«Trailblazer» нега хатланди?


Мақоланинг ўтган сонида “Исломий ҳаётда эркак номаҳрам аёлга қараши” мавзусида сўз юритган эдик. Мақоланинг бугунги сонида “аёлга қараш” мавзусини ёритишда давом этамиз.\nЎтган мақоладан шу нарса аён бўладики, эркак ва аёл бир-бирларининг аврат бўлмаган жойларига лаззат ва шаҳват қасдисиз қарашлари жоиз эканлиги маълум бўлади. Эркакнинг аврати киндиги билан тиззаси оралиғи бўлса, аёлнинг аврати юзи ва кафтларидан ташқари бутун баданидир. Унинг бўйни, сочи – гарчи бир толаси бўлса ҳам – авратдир. Бошининг барча қисми авратдир. Демак, юзи ва кафтларидан бўлак бошқа аъзолари аврат бўлиб, уларни беркитиш вожиб бўлади. Бунга далил Аллоҳнинг ушбу ояти:\n“Кўриниб тургандан бошқа зеб-зийнатларини (номаҳрамларга) кўрсатмасинлар”. (Нур. 31)\n“Кўриниб тургани” юз ва кафтлардир. Чунки Пайғамбар соллаллоҳу алайҳи ва салламнинг ҳузурларида муслима аёлларнинг шу икки жойи кўриниб турарди, у зот бунга индамас эдилар. Бу икки аъзо ибодатда, яъни ҳаж ва намозда очиқ кўриниб туради. Расулуллоҳ даврларида, яъни оят нозил бўлиб турган даврда шу икки жой очиқ кўриниб турар эди. Аёл баданининг юзи ва кафтларидан бошқа барча қисми аврат эканига Расулуллоҳ алайҳиссаломнинг “المرأة عورة – Аёл авратдир” деган ҳадислари ҳам далилдир. Бундан ташқари яна бошқа бир ҳадисда келади:\nإن الجارية إذا حاضت لم يصلح أن يرى منها إلا وجهها ويداها إلى الفصل\n“Аёл ҳайз ёшига етгач, унинг юзи ва бўғинигача бўлган икки қўлидан бошқаси кўриниши яхши эмас”. Абу Довуд ривояти.\nУшбу далиллар аёлнинг юзи ва кафтидан бошқа жойлари аврат эканини, аёл бутун баданини, яъни юзи ва кафтларидан бошқа жойларини беркитиши вожиблигини ёрқин баён қиляпти.\nАврат нима билан беркитилади? Шариат авратни беркитиш учун муайян либосни белгиламай, эркин ташлаб қўйган. Фақатгина “унинг (авратнинг) “кўринмаслиги”, яъни кўриниб турмаслиги ва “кўрсатмасинлар”, “кўриниши мумкин эмас”, “кўриниши яхши эмас” дейиш билан чекланган. Демак, аёл баданининг юз ва кафтларидан бошқа барча қисмини ёпиб турадиган ҳар қандай либос – шакли қандай бўлишига қарамай – авратни ёпувчи, деб ҳисобланади. Масалан, узун кўйлак ҳам, шим ҳам, юбка ҳам, пайпоқ ҳам авратни ёпувчи либос жумласидандир. Шореъ либос шаклини ва навини аниқ тайинлаб бермаган. Бунга кўра шакли, нави ва неча бўлаклигидан қатъий назар, авратни беркитиб турадиган, яъни аврат кўриниб турмайдиган ҳар қандай либос шаръан авратни ёпувчи кийим, деб ҳисобланади.\nБироқ Шореъ либос бадан терисини ёпиб туришини шарт қилган. Дарҳақиқат, терини, унинг оқ, қизил, буғдойранг, қора ёки бошқа рангини яшириб турадиган либос билан авратни ёпишни вожиб қилди. Яъни ёпувчи либос терини, унинг рангини, унинг оқ ё қизиллиги ёки буғдойранглигини билинтирмайдиган даражада ёпадиган бўлиши лозим. Агар шундай сифатга эга бўлмаса, авратни ёпувчи деб ҳисобланмайди. Кўйлак юпқа бўлиб, унинг остидан тери ранги кўриниб, унинг қизил ё оқ ёки буғдойранглиги билиниб қолса, бундай кўйлак авратни ёпувчи бўлишга ярамайди ва унда аврат беркитилмаган, кўриниб қолган, деб ҳисобланади. Чунки шаръан авратни беркитиш терини, унинг рангини беркитиш билан амалга ошади. Шореъ бадан терисини терининг ранги билинмайдиган даражада беркитишни вожиб қилганига Расулуллоҳ соллаллоҳу алайҳи ва салламнинг “Унинг мана бу жойлардан бошқаси кўриниши яхши эмас”, деган ҳадислари далил бўлади. Бу ҳадис Шореъ авратни беркитишда ёпувчи кийим терини беркитиб, унинг рангини кўрсатмайдиган бўлишини шарт қилганига ёрқин далилдир. Демак, аёл авратни ёпадиган кийимини юпқа, нозик қилмаслиги, яъни бу кийимни ортидаги нарсани айтиб бермайдиган, остидаги нарсани кўрсатиб қўймайдиган қилиши вожиб.\nБу – авратни ёпиш, беркитиш мавзуси эди. Ушбу мавзуни аёлнинг умумий ҳаётдаги либоси мавзуси билан ҳам, айрим либослари билан ясан-тусан қилиши мавзуси билан ҳам аралаштириб юбормаслик керак. Авратни беркитадиган либос мавжудлиги аёл уни умумий ҳаётда кўчага чиққанда кийиши жоиз, дегани эмас. Чунки умумий кўча учун Шореъ муайян либосни белгилаб берган бўлиб, унинг авратни беркитиши кифоя қилмайди. Масалан, шим авратни беркитса-да, уни умумий ҳаётда, яъни умумий кўчада кийиб бўлмайди. Чунки умумий кўча учун Шореъ кийишни вожиб қилган либос мавжуд. Агар аёл Шореънинг буйруғига хилоф иш тутиб, Шореъ белгилаган кийим ўрнига бошқасини кийса, гуноҳкор бўлади. Чунки у бир фарзни тарк қилган бўлади. Шу туфайли “авратни беркитиш” мавзусини “аёлнинг умумий ҳаётда кийиниши” мавзуси билан аралаштирмаслик керак. Шунингдек, авратни беркитиш мавзусини ясан-тусан қилиб, бегона эркакларга ўз зийнатлари ва гўзалликларини кўрсатиш мавзуси билан ҳам аралаштириб юбормаслик керак. Шунга кўра, юпқа бўлмаган шим авратни беркитиши уни бегона эркаклар олдида кийиш мумкинлигини билдирмайди. Негаки аёл шим кийгач, ўз гўзаллигини кўрсатиб, зийнатларини намоён қиладиган ҳолда бўлади. Бундай пайтда аёл авратини беркитган бўлса-да, у ясан-тусан қилиб, бегона эркакларга ўз зийнатлари ва гўзаллигини кўрсатган бўлади. Ҳолбуки Шореъ, гарчи аёлнинг аврати беркитилган бўлса ҳам, ясан-тусан қилиб, бегона эркакларга ўз зийнатлари ва гўзаллигини кўрсатишдан қайтарган. Аёл авратини беркитди, дегани авратини беркитган кийим уни ясан-тусан қилувчилар қаторидан чиқариб қўяди, дегани эмас. Шунга кўра, авратни беркитиш мавзуси билан ясан-тусан қилиб, бегона эркакларга ўз зийнатлари ва гўзаллигини кўрсатиш мавзуси алоҳида-алоҳида мавзулар бўлиб, уларни аралаштириб юбормаслик керак.\nМақоланинг келгуси сонида аёлнинг умумий ҳаётда, яъни кўчада ва номаҳрамлар олдида кийиши лозим бўлган кийими тўғрисида суҳбатлашамиз.\nҲизб ут-Таҳрир-Туркия вилояти Чингиз Қорақушнинг вафот этгани ҳақида хабар қилади


02:27 24 Октябр 2020\n10:02 16.10.2020 (Янгиланган 10:04 16.10.2020) Ҳавола олиш\nБугун, 16 октябр куни, "Ала-Арча" давлат қароргоҳида Жогорку Кенеш йиғилиши бўлиб ўтмоқда, мажлисда президент истеъфоси масаласи кўриб чиқилмоқда.\nТОШКЕНТ, 16 окт - Sputnik. Қирғизистон Парламенти спикери президент вазифасини бажаришдан расман бош тортди. Бу ҳақда Sputnik Қирғизистон хабар бермоқда.\nКуни кеча Қирғизистон президенти Сооронбай Жээнбеков истеъфо бериш тўғрисида қарор қабул қилгани ҳақида баёнот қилган эди. Сал кейин бош вазир Садир Жапаров протест иштирокчилари билан учрашувда тораға Канат Исаев давлат раҳбари вазифаларини бажаришдан бош тортганини айтди.\n"Президент ва бош вазир ваколатларини менга топширишди", - деди ҳукумат раҳбари.\nПарламент ушбу икки масалани кўриб чиқиши лозим. Бу вақтда Эски майдонда Садир Жапаров тарафдорлари йиғилмоқда


ТАКЛИФЛАР АНИҚ ВА АСОСЛИ БЎЛИШИ ЛОЗИМ - Ўзбекистон овози газетаси\nГазетамизнинг ўтган сонларидан бирида Олий Мажлис Қонунчилик палатасининг Кенгаши Мувофиқлаштирувчи гуруҳнинг ахборотини эшитиб, «Банкротлик тўғрисида»ги Ўзбекистон Республикаси Қонунига ўзгартиш ва қўшимчалар киритиш ҳақида»ги қонун лойиҳасини дастлабки тарзда кўриб чиқиш учун масъул қўмитани белгилагани ҳамда бир вақтнинг ўзида қонун лойиҳаси унга илова қилинган материаллар билан бирга фракцияларга (депутатлар гуруҳига) ҳам юборилгани ҳақида хабар берилган эди.\nКеча мазкур қонун лойиҳаси ЎзХДП фракциясининг ишчи гуруҳи йиғилишида кўриб чиқилди. Бундан мақсад қонун лойиҳасини фракция йиғилишида биринчи ўқишда кўриб чиқишга тайёргарлик кўришдан иборат бўлди.\nПрезидентимизнинг тегишли Фармони (ПФ–4455)да корхона банкрот деб топилганда, кредиторларнинг талабларини қондириш тартибига ўзгартиш киритиш назарда тутилган. Унга кўра, бюджет ва бюджетдан ташқари жамғармалар олдидаги талаблар билан кредиторларнинг гаров билан таъминланмаган талабларини мутаносиб равишда қондириш ҳисобга олинган. Бу кредиторлар киритган маблағларни қайтариш кафолатини кучайтиришга хизмат қилади. Қонун лойиҳаси ана шу меъёрни ҳаётга татбиқ этиш мақсадида ишлаб чиқилган.\nШу ўринда банкротлик тушунчасига, мажбурий тўловлар ва кредиторлар талабларини қондириш масалаларига имкон қадар ойдинлик киритиб ўтсак. «Банкротлик тўғрисида»ги қонуннинг мақсади якка тартибдаги тадбиркорларнинг банкротлиги соҳасидаги муносабатларни тартибга солишдан иборат. Бу Қонун бюджетдан таъминланадиган ташкилотларга нисбатан татбиқ этилмайди.\nҚонунга кўра, банкротлик (иқтисодий ночорлик) деганда хўжалик суди томонидан эътироф этилган, қарздорнинг пул мажбуриятлари бўйича кредиторлар талабларини тўла ҳажмда қондиришга ёки мажбурий тўловлар бўйича ўз мажбуриятини тўла ҳажмда бажаришга қодир эмаслиги тушунилади. Мажбурий тўловлар эса давлат бюджетига ва давлат мақсадли жамғармаларига тўланадиган солиқлар ва бошқа мажбурий тўловлар ҳисобланади.\nИшчи гуруҳи аъзолари қонун лойиҳасининг партия Дастури, электорати манфаатларига мослигини таъкидлашди. Депутатларнинг фикрича, қонун лойиҳасидаги маълум жиҳатлар ЎзХДП фракцияси учун принципиал аҳамиятга эга.\n— Алоҳида таъкидлаш жоизки, қонун лойиҳаси партиямиз электорати манфаатларига мос келади, — дейди ЎзХДП фракцияси аъзоси Улуғбек Зокиров. — Жумладан, қонун лойиҳасида иш ҳақи тўлаш учун пул маблағлари берилишини назарда тутувчи тўловлар ҳамда қарздор фуқаронинг ҳаёти ёки соғлиғига зарар етказилганлиги учун жавобгар бўлса, мана шу талабларни биринчи навбатда қондиришни назарда тутувчи ўзгартиш киритиш таклиф этилаяпти. Қонун лойиҳаси фракциямиз йиғилишида кўриб чиқилаётганда бу каби жиҳатларга алоҳида эътибор берилади.\n— Фракциямиз қонун лойиҳаларини кўриб чиқишнинг барча босқичларида ўз нуқтаи назарини ҳар томонлама пухта ишлаб чиқиш, ҳимоя қилишга эътибор бермоқда, — дейди ЎзХДП фракцияси аъзоси Искандар Азизов. — Чунки сиёсий партиянинг дастурий мақсадлари рўёбга чиқиши, аввало, парламентдаги қонун ижодкорлиги жараёнига таъсир кўрсатиш орқали амалга ошади. Шунинг учун ҳар бир қонун лойиҳаси бўйича электорат манфаатларидан келиб чиқадиган таклифлар тайёрлашга, уларни асослашга ҳаракат қилаяпмиз. Ишчи гуруҳимиз соҳада ҳуқуқни қўллаш амалиётининг ҳолати ҳамда халқаро тажрибани чуқур ўрганмоқда. Қонун лойиҳаси юзасидан жамоатчилик вакиллари, партия фаоллари ва халқ депутатлари маҳаллий Кенгашларидаги гуруҳларимиз фикр-мулоҳазаларини ўрганиш кўзда тутилган.\nЙиғилиш якунида ишчи гуруҳи фикр-мулоҳазалар ва хулосаларни умумлаштирди. Унга кўра, қонун лойиҳаси бўйича тайёрланаётган таклифлар фракциянинг кенгайтирилган йиғилишида муҳокама қилингач, кейинчалик масъул қўмитага тақдим этиладиган бўлди.\nГарчи «Банкротлик тўғрисида»ги қонун якка тартибдаги тадбиркорлик субъектлари фаолиятига дахлдор бўлса-да, унда ишчи-ходимлар, фуқароларнинг ҳуқуқлари ҳимояси кафолати бўйича муҳим масалалар акс этади. Булар аҳолини ижтимоий ҳимоя қилиш, ижтимоий адолат тамойиллари мувозанати сақланиши билан чамбарчас боғлиқдир. Шунинг учун қонунга ўзгартиш ва қўшимчалар киритиш жараёнида ЎзХДП фракцияси қатъий позиция кўрсатади, депутатлар бу муҳим масалага масъулият билан ёндашади, деб ўйлаймиз.


Фотиҳа сураси ҳақида - 5 Сентября 2018 - Блог - WWW.SHERLAR.ORG - SMS SHERLAR, SEVGI SHERLARI, YANGI\nГлавная » 2018 » Сентябрь » 5 » Фотиҳа сураси ҳақида\nФотиҳа сураси ҳақида\nБу суранинг нозил бўлиши ҳақида уламолар ихтилоф қилишган. Абу Майсара розияллоҳу анҳу айтади: Расулуллоҳ соллаллоҳу алайҳи васаллам ташқарига чиқсалар: «Эй Муҳаммад», деган нидони эшитар эдилар. Буни эшитиб, қўрқиб орқага қайтардилар. Шунда Варақа ибн Навфал у кишига: «Агар нидони эшитсанг, жойингда туриб, нима демоқчилигини англагин», деди. Кейин у киши яна: «Эй Муҳаммад» деган нидони эшитганларида «Лаббайка», дедилар. Нидо қилувчи: «Ашҳаду анла илаҳа иллаллоҳу ва ашҳаду анна Муҳаммадан Расулуллоҳ», дегин ва «Алҳамдулиллаҳи роббил аъламин....», деб айт» деди. Бу Али ибн Абу Толибнинг сўзидир.\nКўпчилик уламолар фикрича, фотиҳа сураси Маккада нозил бўлгандир.\nИбни Аббос розияллоҳу анҳу айтади: «Расулуллоҳ соллаллоҳу алайҳи васаллам Маккада турганларида «Бисмиллаҳ»ни айтиб Фотиҳа сурасини ўқирдилар. Шунда Қурайш: «Аллоҳ оғзингни юмсин», деди ёки шунга ўхшаш гапни айтишди». Буни Ҳасан ва Қатодалар ҳам ривоят қилишган.\nМужоҳиднинг фикрича, Фотиҳа сураси Мадинада нозил бўлган.\nҲусайн ибн Фазл айтади: «Ҳар бир олим ҳам янглишади. Бу Мужоҳиднинг хатосидир. Чунки у бу сўзи билан яккаланди. Уламолар бунинг хилофидадир».\nБунинг маккий сура эканлигига қатъий далил ушбу оятдир.\n«Дарҳақиқат, биз сизга етти такрорланувчини (яъни Фотиҳа сурасини) ва улуғ Қуръонни бердик» (Ҳижр, 87-оят)\nАбу Ҳурайра розияллоҳу анҳу айтади: «Расулуллоҳ соллаллоҳу алайҳи васалламга Убай ибн Каъб уммул Қуръон (яъни Фотиҳа)ни ўқиб бердилар. Шунда у киши: «Нафсим қўлида бўлган Зотга қасамки, Аллоҳ на Тавротда, на Инжилда, на Забурда ва на Қуръонда бу кабини нозил қилмаган. Албатта, у етти такрорланувчи ва менга берилган улуғ Қуръондир», дедилар.\nҲижр сураси, шубҳасиз, Маккийдир. Энди Аллоҳ Расулуллоҳ соллаллоҳу алайҳи васалламга Маккада ушбу оятни нозил қилиб, анча вақтдан кейин Мадинада Фотиҳа сурасининг нозил қилиши мумкин эмас. Яна Расулуллоҳ соллаллоҳу алайҳи васаллам шунча йил Маккада туриб Фотиҳа сурасисиз намоз ўқиб юрганликлари ақлга сиғмайди.\nФотиҳа сураси барча касаллик ва бактерияларга, ғазаб ва нафратга барҳам беради.\nХонадонларингизни Фотиҳа сурасини ўқиш билан муаттар ҳидга тўлдириб юборинг! Уни\nтўшакларингизда ҳам ўқинг! Муҳими – такрор-такрор ва бардавом ўқинг!\nКатегория: HIKOYALAR TO'PLAMI / ХИКОЯЛАР ТУПЛАМИ | Просмотров: 106 | Добавил: sherlarorg | Рейтинг: 0.0/0


Олийгоҳлар 5 баллик тизимга қайтиши мумкин\nСана: 04 Июль 2017 Курилди: 339 Изоҳ: 0\n3 июль куни Халқаро пресс-клубнинг навбатдаги сессияси «Ўзбекистонда ёшлар сиёсати: долзарб масалаларга замонавий ёндашув» мавзусига бағишланди.\nТадбир давомида журналистлар спикерларга ўз саволлари билан мурожаат қилишди. Саволлар орасида дарс жараёнини бузилишига сабаб бўлувчи кундалик текширувлар, ўқитувчилар вақтини ўғирловчи ортиқча қоғозбозликларга ҳам алоҳида эътибор қаратилди. Бу муаммоли масалаларга Олий ва ўрта таълим вазирлигининг муносабати қандай эканлигига қизиқишди.\nОлий ва ўрта махсус таълими вазири биринчи ўринбосари Дилмурод Набиев\n«Олийгоҳларда битта дарс жараёни 80 дақиқани ташкил этса, хонага декан ёки бошқа ходимларнинг давомат қилиш учун кириши оқибатида 15-20 дақиқа йўқотилади. Бу текширувлар талабанинг дарс давомида етарли билим олишига тўсқинлик қилади. Яна бир муаммо - ўқитувчилар иш вақтидан сўнг давомади паст талабанинг ҳолатини текшириш учун уйма-уй юришади. Бу каби ҳолатларга албатта, ўзгартириш киритишни мақсад қилганмиз. Президентимиз қайд этганларидек, ўқитувчилар ўз фаолияти ва илмий изланишлари билан банд бўлиши керак», - дея Олий ва ўрта махсус таълими вазири биринчи ўринбосари Дилмурод Набиевнинг сўзларини келтирди «Кун.уз» мухбири.\nВазир ўринбосари 100 баллик рейтинг тизимида баҳоларни сарҳисоб қилишга кўп вақт сарфланишини ҳам қайд этди.\n«Айни дамда ортиқча вақт сарфламаслик ва рейтинг баҳолашдаги қийинчиликларни ҳал этиш мақсадида аввалги беш баллик тизимга ўтиш масаласи кўриб чиқилмоқда. Бу борада аниқ тўхтамга келиниши билан хабар берамиз», деган Дилмурод Набиев.\nКалит сўзлар: ўқитувчилар, ўринбосари дилмурод, ўринбосари, текширувлар, таълими вазири биринчи, таълими вазири, таълими, талабанинг, рейтинг, ортиқча, набиев, махсус таълими вазири, махсус таълими, махсус, дилмурод набиев, дилмурод, давомида, вазири биринчи ўринбосари, вазири биринчи, вазири\nОлий лига, 4-тур: Пахтакор» ва «Динамо»да кутилмаган мағлубият...\n"Бункер"чилар қўлга тушишди ва тегишли жазо олишди


Вазир: Ўзбекистонликларнинг сувдан қарзи 411 млрд сўмга етди\n21 апрел 2021, Тошкент вақти: 16:17\nЎзбекистоннинг айрим ҳудудларига ичимлик суви ҳали ҳам машиналарда ташилади.\nЎзбекистонликлар бугунги кунда сув истеъмоли учун давлатдан 411 миллиард сўм қарз бўлиб қолган. Бу ҳақда Халқаро пресс-клубнинг 7 январь куни бўлиб ўтган сессиясида уй-жой коммунал хизмат кўрсатиш вазири Музаффар Солиев билдирди.\nВазирга кўра, Ўзбекистон энг кўп сув истеъмол қиладиган давлатлардан бири бўлиб ҳисобланади. Айни пайтда у сув энг арзон (310 сўм) бўлган мамлакатдир.\nҚайд этилишича, сув заҳираларининг 94,5 фоизи қишлоқ хўжалиги, саноат ва бошқа жойларда фойдаланилади, аҳоли истеъмол қилаётган сув ҳажми эса бор-йўғи 5,5 фоизни ташкил қилади.\nВазирга кўра, шу кунда марказий сув таъминотига аҳолининг 41 фоизигина уланган.\n“Агар хорижий банклардан 4,5 млрд доллар миқдорида қарз олинса, 2030 йилга бориб аҳолининг 91,2 фоизи ичимлик суви билан таъминланиши мумкин”, деди вазир.\nСолиев сувни тежаш мақсадида уч йил ичида сув сарфини назорат қиладиган индивидуал ҳисоблагичлардан фойдаланишга ўтишини ҳам қўшимча қилган.


Она асалари етиштириш технологияси | AGRO-OLAM.UZ\nБош саҳифа Асаларичилик Она асалари етиштириш технологияси\nҲозирги кунда республикамизга зотли она асаларилар четдан келтирилмоқда. Ўзбекистон иссиқ иқлим шароити қулай бўлганлиги сабабли 7–9 ойда она асалари етиштириш имконияти мавжуд. Республикамизда 150 мингта асалари оиласи борлигини ҳисобга олсак, она асалари етиштириш ниҳоятда долзарб бўлиб ҳисобланади. Ҳар йили эрта баҳорда 30–40 мингта она асалари зарур бўлади. Лойиҳа асаларичиликда маҳаллий ноёб асалари популация генофондини соф ҳолда сақлаб қолиш, кўпайтириш, танлаш ва селекция ишларини йўлга қўйиш, четдан келтирилган она арилардан самарали фойдаланиш мақсадида асаларичилик билан шуғулланаётган фермер хўжаликларида олиб борилади.\nЎзбекистоннинг жанубий туманларида иқлим шароити юмшоқ, иссиқ бўлиб, эрта баҳорда ари оилаларининг ривожланиш муддати узоқ бўлганлиги учун ҳам, ҳар битта асосий ари оиласидан баҳорда битта кичик оила етиштириш мумкин. Аммо шарбат ажратадиган ўсимликлар кам бўлганлиги боис, уларни ривожлантириб асал тўплашнинг иложи бўлмаганлигини ҳисобга олиб, етиштирилган қутидаги арилар шарбат ажратиш қобилияти кучли бўлган серасал ўсимликларга бой узоқ шарқ ва шимолий туманларга жўнатилади. Уларнинг кучидан кўп асал тўплашда фойдаланилади.\nЮқорида айтилганларни амалга ошириш учун қутили асаларичиликни ривожлантириш керак. Қутили асаларичилик – бу жанубий туманларда етиштирилган асалариларни фанердан ясалган қутиларда шарбат берадиган ўсимликларга бой бўлган жойларга жўнатишдир. У ерларга келтирилган арилар ривожлантирилиб, асал тўпланади ва жамики асали олиниб бўлгач, тиббиёт саноатида фойдаланиш учун ариларнинг заҳари олинади, сўнгра улар ўлдириб юборилади.\nҚутидаги ари оиласи керакли жойларга асал тўплаш учун май ойининг 10–12- кунлари келтирилсагина, қутили асаларичилик юқори даромад бериши мумкин. Бунинг учун қутидаги ари оилалари апрель ойининг учинчи ўн кунлигида ёки май ойининг бошларида жўнатилиши керак. Баҳор эрта келиши, кузнинг узоқ чўзилиши ҳамда қишнинг юмшоқ келган даврларда арилар қишлаш вақтида кўп учиб ҳаракат қилиши ва безовталаниши оқибатида қишдан кучсизланиб чиқади. Шунинг учун ҳам ари оилаларини эрта кучайтиришнинг иложи бўлмаслигини ҳисобга олиб, қиш фасли келмасидан олдин кўп сонли ёш арилар билан кучли ари оиласини қишлашга кетказиш зарур бўлади.\nҚутили янги ари оиласини ташкил этиш учун ёз ойларининг иккинчи ярмида улар жўнатилган жойлардаги кўп асал берадиган, яъни кунгабоқар, гречиха, жўка ўсимлиги, каштан ва чўлдаги ҳар хил асал берадиган ўтларни ҳисобга олиниши керак. Кўп асал тўплаш мақсадида қутили ари оиласини қуйидагича ташкил қилиш мумкин.\nЁз мавсумининг иккинчи ярмида ҳар қайси асосий оиладан 3 та мумкатак ромли урчиган она ариси мавжуд ёш кичик оила ташкил қилинади. Ётоқ уяларнинг орқа тарафидан тешикча очилади, фанер тўсиқ ёрдамида 4–5 та мумкатак ромга мўлжалланган чўнтак ҳосил қилинади ва шу ерда кичик ёш оила ташкил этилади. Бундай ётоқ уяда асосий оила ва кичик ёш оиланинг ривожланишига шароит етарли бўлади ҳамда 4–5 та мумкатак ромдаги арилар етарли озиғи билан қишлашга кетади. Келгуси йили баҳорда асосий оиладан 2 та усти беркитилган личинкали ромлар ариси билан олиниб, кичик ёш оилага қўшилса, ёш оила тез кучаяди (кичик ёш оиланинг она ариси вақтинча, арилар ўлдириб қўймаслиги учун, думалоқ симли қафас тўр остига беркитиб қўйилади). Шундай қилиб, баҳорда ётоқ уяда бир вақтнинг ўзида иккита оила, яъни асосий оила ва кичик ёш оила ривожланиб, орадан 4–5 ҳафта ўтгач кичик оиланинг кучи етти-саккиз ромни тўлдиради.\nҚутили ари оиласини етиштириш вақтини олдиндан билиб, жанубий туманларда боғлар, бутазорлар гуллаши ҳамда эркак ариларнинг март ойининг охири ва апрель ойида етилишини ҳисобга олиб, она ари етиштиришга киришилади. Қутили ари оиласини ташкил этиш вақтигача она ари ғумбаги етилиши керак, чунки яхши ривожланган ёш ари оилаларининг аричалари қутили ари оиласини ташкил этиш учун фанерли қутига кўчирилади ва керакли жойларга жўнатилади. Фанерли қутига ёш арилар кўпроқ тушиши учун кундузи арилар яхши учаётган пайтда арилар ва мумкатак ромлар қутига кўчирилади. Ёш оиладаги арилардан қутили ари оиласини ташкил этиш учун фанерли қутиларга 1,1 кг ари кўчирилганида ёш оилада яна бир оз ариси ҳамда личинкалари қолади. Ўша қолган ёш оиладаги ариларга етилган она ари ғумбаги ёки урчиган она ари берилади ва яхшилаб ёстиқча ёрдамида ўраб иситилади. Бунда келажакда ёзда гуллайдиган ўсимликдан шарбат тўплашда арилар сонини кўпайтириш учун ёрдамчи она аридан оила бошлиғи сифатида фойдаланилади.\nАсосий шарбат ажратувчи ўсимликлар гуллаши олдидан ёрдамчи она ари оиладан 2 та мумкатак ромда личинкалари ҳамда она ариси билан ажратиб олиниб, уянинг ён тарафидаги фанер тўсиқ ёрдамида ажратилган чўнтак қисмига кўчирилади, ариларнинг асосий қисмидан асал тўплашда фойдаланиш учун асосий оилага қўшиб юборилади. Асосий шарбат вақти тугаганидан кейин, ажратилган кичик оилага асосий оиладан етилган личинкали мумкатак ромлар қўйилиб кучайтирилади, озиқ билан таъминланади, қишга қўшимча она арили оила сифатида кетказилади.\nМана шундай йўл билан асосий ари оилаларининг ривожланиши ҳамда шарбат тўплашига салбий таъсир кўрсатмай, ҳар қайси асосий ари оиласидан биттадан янги ёш оила (қутида) ажратиш мумкин бўлади.\nМанба: «Асаларичилик фермер хўжаликларини ташкил этиш ва юритиш» Р. Х. Пулатова\nАсалнинг сиз билмаган 12 шифобахш хусусияти


Исроил ҳукумати Ғарбий қирғоқда 3000 турар-жой қурилиши ҳақида эълон қилди\n15:29 / 01.02.2017\nИсроил сешанба куни Ғарбий қирғоқда 3000 турар-жой қурилиши ҳақида эълон қилди. Бу - АҚШ президенти Дональд Трамп инаугурациясидан икки ҳафтадан камроқ вақт ичидаги тўртинчи шундай эълон. Daily Sabah шу ҳақида хабар берди.\n"Исроил мудофаа вазири Авигдор Либерман ва бош вазир Биньямин Нетаньяху Яҳудия-Самарияда 3000 янги уй қуришга рухсат берди", - дейилади мудофаа вазирлиги хабарида.\n20 январдан буён (яъни Трамп инаугурацияси бўлиб ўтган даврдан бошлаб) Исроил Шарқий Қудуснинг уч жойида 566 та уй қурилишини тасдиқлади ва Ғарбий қирғоқда 2502дан ортиқ турар-жой қурилиши ҳақида эълон қилди.\nЎтган ҳафтанинг пайшанба куни Исроил расмийлари Шарқий Қудусда 153 турар-жой қуришга изн беришган эди.\nУлар АҚШ собиқ маъмурияти босими остида музлатилганди, Барак Обама кўчиш икки мамлакат ўртасидаги келишув музокараларига бўлган умидни сўндириши мумкинлигидан огоҳлантирганди.\nБироқ Трамп Исроилни қўллаб-қувватлашга ваъда берди ва Нетаньяху ҳукумати бундан фойдаланиш учун тезда ҳаракатга киришди.\nИсроилнинг барча қурилишлари халқаро ҳуқуқ нормаларига кўра ноқонуний ҳисобланади, зеро бу уйлар фаластинликлар ўз давлатининг бир қисми сифатида кўрувчи ҳудудда қурилмоқда.


Юрагимда сақлаганларим: Тақдирнинг ҳукмига бўйсундим\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Юрагимда сақлаганларим: Тақдирнинг ҳукмига бўйсундим\t14:46, 28 март 2016\tМенинг исмим Хафиза. Ёшим олтмишдан ошган. “Даракчи”нинг “Сизда гапим бор” саҳифасининг доимий ўқувчисиман. Бугун юрак ютиб, ўзимнинг ҳам юрагимда сақлаб юрганларимни Сизга илингим келди. Қилган ишларим учун кимдир мени қоралаши, кимдир тўғри тушуниши мумкин. Лекин нима бўлганда ҳам хато қилганимни эндигина англаб етдим.\nБолаликдан меҳнат қилиб вояга етдим. Ота-онам ҳам, келин бўлиб тушган хонадонимдагилар ҳам деҳқончилик билан шуғилланишарди. Шу боис ҳам келинларимнинг меҳнаткаш бўлишларини талаб қилдим. Аввалига каттам, кейин кичик келиним хонадонимга тушган кундан дала ишларида ёрдам беришди. Каттасининг икки фарзанди бор, улар тинчиб кетишган. Ҳамма гап иккинчи келинимда.\nКенжа ўғлимни уйлантиришда роса келин ахтардим. Акаси мен топган қизга уйлангани боис Илҳомжон ҳам шундай қилади, деб ўйлабман. Лекин уч ой тер тўкиб топган қизларимнинг барини рад этавергач, бу сафар бошқачароқ иш тутиш кераклини тушундим. Ўғлимни анчадан буён учрашиб, гаплашиб юрадиган қизи бор экан. Таг-тугини суриштирсам, биздан кўра ўзига тўқроқ оиланинг фарзанди экан. Аввалига сира унамади. — Қўй, ўғлим. Тенг тенги билан деган гаплар бор.\n— Онажон ахир ундан бошқаси керак эмас.\nЎғлимнинг қайсарлиги мени енгди. Қолаверса, дадаси ҳам “Ўзини айтганини олиб берсанг-чи. Ўғлинг яшайди-ку келин билан сен эмас”, деб қўймади. Ҳа ана бўлгани бўлди деб, совчиликка ҳам бордим. Қуда томон шинавандагина экан узоқ овора қилмай, иккинчи борганимизнинг ўзида оқ ўрашди. Келинимни тўйдан кейин кўрдим. Қизи тушмагур анча чиройли, қўл-оёғи чаққонгина экан. Эрталабдан кечгача қирт-қирт қилиб ҳали у ёғни ҳали бу ёғни тозалаб чиқарди. Ёз кунлари даланинг ишларидан бўшамасди. Шу зайлда бир йил вақт ҳам ўтди. Лекин фарзанд бўлмади. Қарасам, энди шифокорларга кўрсатишга тўғри келаяпти. Яхши-яхши докторларга олиб бордим, ҳатто ўғлимни ҳам текширтирдик. Бирор жиддий сабаб кўрсатишмади. “Бироз кутинглар, фарзанд бўлишига ҳалал берадиган жиддий сабаблар кўринмаяпти”, дейишди. Майли, вақт керак бўлса, шунча кутган яна бироз кутамиз дедим. Лекин борган сайин кўнглимда бир нарса ғалаён қиларди. Наҳотки, ўғлим фарзандсиз ўтса, деган хавотир билан яшай бошладим. Бир-икки Илҳомжонни ёнимга чақириб гапирдим ҳам.\n— Менга қара, бола бўлмаса ҳам яшайвераман деган хаёлни миянгдан чиқар. Қани, яна бироз юра турсин-чи, кейин жавобини бериб юборамиз. — Ойижон нималар деяпсиз, оилани шундай бузиб кетаверадими, ахир менга бошқасининг нима кераги бор.\n— Оила дейсанми, қанақа оила? Ўртада фарзанд бўлмаса, оила бўладими.\nБора-бора келинимга ҳам муносабатим ўзгара бошлади. Шу кунгача мушугина пишт демай келгандим. Энди у ҳам мени кўрса, ўзини панага оладиган бўлди. Ўзини анча олдириб қўйганди, ўшанда сезмаган эканман, мана энди-энди билинаяпти. Йиғлайвериб, сиқилавериб адо бўлган экан-да. Бир куни кечки овқатга дастурхон тузалиб , ҳамма йиғилгач, Илҳомжон гап бошлаб қолди.\n— Биласизларми, биз Назира иккимиз келишган ҳолда бола асраб олишга қарор қилдик. Кўзларимнинг олови чиқиб кетди. Худди биров қаттиқ таҳқирлагандек ҳис этдим ўзимни. — Ҳой бола, ҳали биздан бемаслаҳат иш пишитадиган бўлиб қолдизми? Бола асраб олишни умуман хаёлингдан чиқариб ташла. Хотининг туғмаслиги сени бола кўролмайсан дегани эмас-ку. Бу билан ажраш, қўй, — ҳали гапимни тугатиб бўлмасимдан келиним ўрнидан турди-ю, хонасига югуриб кириб кетди. Хўжайиним эса сира қўймади.\n— Баъзилар бола асраб олишгач, ўзимизники ҳам бўлади дейишади. Уларни кўнглини ярим қилма хотин. Имкон бергин. — Ахир...\n— Қўй ахир-пахирини. Бу уларнинг танлови, қани бир ҳаракат қилиб кўришсин-чи.\nИчим узилиб-узилиб рози бўлдим. Авваллари кимнидир бола асраб олибди деб эшитсам, роса ачинардим. Энди ўша кунлар ўзимнинг бошимга тушди. Елиб-югуришиб меҳрибонлик уйидан бир бола олиб келишди. Чамамда беш-олти ойлик чақалоқ. Тумшуқ қовоғи очилмайдиган келиним, тиржайиб қолди. Илҳомжон ҳам ишдан кела-солиб, уйига кириб кетарди.\n- Бир йил сабр-тоқат билан кутдим. Ўзлариники бўлиб қолар деган умид бор эди. Лекин вақт ўтиши билан у ҳам аста-секин сўна бошлади. Бу орада ўғлим узоқ муддатли хизмат сафарига жўнаб кетди. Уйда қайнона-келин ёлғиз қолдик. Билмадим, ўзи тўлиб турган эканманми, ёки ўғлим йўғлигидан фойдаланиб қолмоқчи бўлдимми, келинни ёнимга чақирдим.Ҳовли четидаги супада ўтириб жиддий масалада гап бошладим. — Менга қаранг, Назира мана бу хонадонга келин бўлиб тушганингизга ҳам яқинда тўрт йил бўлади. Лекин кўриб турибсиз, ҳалигача ўртангизда фарзанд йўқ.\n— Ундай деманг ойижон, Фарзона бор-ку.\n— У етимхонанинг боласи, сизники ё ўғлимники эмас. Мен фарзандимдан зурриёд қолишини истайман. Кутиб ўтираверсак, унинг умри ўтиб кетаяпти-ку. Энди аста йўл беринг. Қизингиз билан яшайверасиз. Бу суҳбатдан кейин келиним буюмларини йиғиштирди-ю, уйдан чиқиб кетди. Уйдагиларга эса ўз хоҳиши билан кетди деб қутулдим. Ўғлимнинг қатнайвериб эси кетди, лекин қурмағур жуда мустаҳкам экан, келмади. Мен эса вазиятдан унумли фойдаланиб, ўғлимни қайта уйлантирдим. Орзу-умидларим яна куртаклай бошлади. Бир этак набирам бўлади, деган хаёлдан орзиқиб кетардим. Вақт ўтиб борар лекин ҳеч қандай янгилик йўқ эди. Икки йилдан ортиқроқ кутдик. Лекин...\nШундан сўнг келиним ўзи ортиқ кутиш бефойда эканин айтиб, онасиникига жўнаб кетди. Ичимда шундай кучли ғалаён кечардики, ҳатто ўзим ҳам нима бўлаётганига тушунмасдим. Зинапояда чўкка тушиб ўтирсам, кўчада биров чақириб қолди.\n— Ҳа келинг, Ассаломалекум! — Маҳалламиз раиси экан.\n— Ваалайкум ассалом.\n— Киринг, марҳамат ўтиринг.\n— Уйдагилар, Толибжон, болалар, неваралар яхши юришибдими?\n— Сиз ўтира туринг, мен бир пиёла чой...\n— Йўғ-йўғ, ўтиринг. Ҳеч нарсага овора бўлманг, икки оғиз гапим бор айтаман-у, кетаман. Илҳомжон ишдамиди?\n— Ҳа ишга кетганди.Тинчликми?\n— Ҳа, бу келинингиз яхши юрибдими?\n— Эй нимасини айтасиз, уч-тўрт кун бўлди. Онасиникига кетди. Ўрталарида фарзанд бўлмагач...\n— Ҳа, Назирахондан ҳам хабар олиб турибсизларми? Қизчаси ҳам катта бўлиб қолгандир.\n— Қаёқда дейсиз, одам ўзидан ортмаяпти-ку.\n— Узун қулоқ гапларга қараганда, Ўғлингиз ҳали ҳам у билан учрашиб турармиш. — Нима? — кутилмаган бу гапдан довдираб қолдим. Шунда кимдир гурзи билан бошимга қаттиқ ургандек бўлди. Қўзларимни олди ёришиб, бир сесканиб тушдим. Нимагадир Назирани ҳайдаб хато қилганман, деб ўйлаб қолдим. Оқсоқол қачон гапини тугатиб, қандай чиқиб кетганини сезмай ҳам қолибман. Қандай қарорга келишни билмай қолдим. Охир-оқибат тақдирнинг ҳукмига бўйсунишга мажбур бўлдим. Ўрнимдан туриб, Назираларнинг уйи томон йўл олдим. Ахир асраб олишган бўлса ҳам фарзандлари бор-ку, деган хаёл кўнглимга таскин берарди. Дарвозани очиб, секин мўраласам, ҳовлида уч ёшлар чамаси қизча ўйнаб юрибди. Уни танидим, Фарзона, менинг набирам. Ёнига секин юриб бордим-да, аста бағримга босдим. Чақалоқлигида кўтармаганим учун билмаган эканман, ҳиди бирам ширин экан-ки.Уйдан югуриб чиқиб келаётган Назира мени кўриб турган жойида қотиб қолди. — Ҳа келин, нега турибсиз. Кўришмайсизми?\n— Вой ойижон узр, — югуриб келиб бағримга ўзини отди. Унинг меҳри сезиб қилган барча хатоларимни тушуниб етдим.


Чорва қишлови учун меъёридан кўп ҳашак жамғарилган - O'zbekiston Respublikasi Vеtеrinariya va Chorvachilikni Rivojlantirish Davlat Qo‘mitasi\nPosted on Yanvar 6, 2022 Yanvar 10, 2022 by admin\nҚишнинг қорли-қировли кунлари нафақат одамларни, балки чорва молларини ҳам етарли озуқа билан таъминлашни талаб этади. “Озиғи борнинг қозиғи бор” деган нақл шундан.\nҚорамолми, қўй-эчкими, нимаики чорва тури бўлмасин, қишдан беталофат чиқса келаси йилга яхши даромад беради.\nМамлакатимиздаги чорва молларини қишдан беталафот ўтказиш бўйича амалга оширилган ишлар, жамғарилган озуқа базасининг ҳолати бўйича “Ўзбекчорванасл” агентлиги Бош директори Бахтиёр Атамуродов ЎзА мухбирига интервью берди.\n– Бугунги кунда республикада жами 7 614 та чорвачилик субъектлари фаолият юриб келмоқда.\nЖорий йилда чорвачилик субъектларига озуқабоп экинлар экиш учун 339,7 минг гектар ажратилган асосий ердан 40.4 минг гектарига янги беда (95.2 минг гектар эски беда мавжуд), 143 минг гектарига силос учун маккажўхори, 30,8 минг гектарига оқ жўхори, 13,5 минг гектарига ҳашаки лавлаги экилди.\nШунингдек, ғалладан бўшаган 177 минг 505 гектар майдонга такрорий озуқабоп экинлар экилди. Чорва моллари озуқа базасини мустаҳкамлаш мақсадида жами 23,8 млн. тонна озуқа жамғарилди.\nХусусан, чорвачилик субъектлари томонидан асосий экин ер майдонидан 2 млн. 514 минг тонна дағал хашак, 823 минг тонна сомон, 1 млн 793 минг. тонна беда, силос учун 5 млн 808 тонна маккажўхори, 1 млн 934 минг оқжўхори, 982 минг тонна хашаки лавлаги, 3 млн 467 минг тонна оралиқ экин жамғарилди.\nҒалладан бўшаган майдонларга чорвачилик субъектлари томонидан такрорий озуқабоб экинлар экилиб 1 млн. 234 минг тонна хашакаи лавлаги, 4 млн 684 минг тонна силос учун маккажўхори жамғарилиб, қишлов даври учун жами 5 млн. 918 минг тонна ширали озуқа тайёрланди.\nЧорвани озиқлантиришда яшил массага бўлган талабни қондириш учун Сирдарё вилояти тажрибасини қўллаган ҳолда 105 минг гектар майдонга оралиқ экин экилди.\nГидропоника технологияси асосида 490 та хўжаликда кунига 882 тонна яшил озуқа етиштириш йўлга қўйилди.\nТаққослайдиган бўлсак, чорвачилик фермер хўжаликларидаги 1 млн. 50 минг бош қорамол қишлови учун 1 млн. 785 минг тонна дағал хашак таълаб этилади. Амалда 2 млн 514 минг тонна жамғарилди, яъни мўлжал 140 фоизга етказилди. Талаб этиладиган 1 млн 564 минг тонна ширали озуқа базаси амалда 6 млн. 899 минг тоннага, 441фоизга етказилди.


Амударёлик ғаллакорлар Қорақалпоғистонда биринчилардан бўлиб шартномавий режаларини ортиғи билан бажарди - AmuNews.uz - энг сўнгги янгиликлар\nАмударёлик фермерлар ҳар йилги анъаналарига содиқ қолган ҳолда бу йил ҳам Қорақалпоғистонда биринчилардан бўлиб давлатга ғалла топшириш бўйича шартномавий режаларини ортиғи билан бажардилар. Навбатдаги лавҳамиз шу хусусида.\nАмударё туманида 2020 йил ҳосили учун 332 та фермер хўжаликлари ҳамда қишлоқ хўжалиги корхоналари томонидан 3350 гектар майдонга ғалла экилиб, давлатга жами 7303 тонна ғалла етказиб бериш бўйича контрактация шартномалари тузилган эди. Шундан 14 та фермер хўжаликларида 279,3 гектар майдонда уруғлик ғалла экилиб, 838 тонна уруғлик дон етиштириш режалаштирилди. Далаларни бегона ўтлардан тозалаш, суғориш, озиқлантирин, суспензия қилиш ва бошқа агротехник тадбирлар ўз вақтида амалга оширилгани боис буғдойзорларда мўл ҳосил тўпланди.\nҲосилни қисқа муддатларда ўриб-йиғиб олиш бўйича туман штаби ҳамда 16 та ўрим-йиғим отрядлари ташкил этилди. Ўрим отрядларига жами 16 та дон ўриш комбайинлар бириктирилиб, ушбу комбайнлар соз ҳолатга келтирилди ҳамда мавсум давомида тинимсиз ишлашини таъминлаш мақсадида эҳтиёт қисмлар заҳиралари яратилди.\nМавсум давомида 54 та юк автомобиллари, 72 та транспрот тракторлари, 144 та тиркамалар, 16 та кўчма таъмирлаш устахоналари, 16 та ёқилғи ташиш агрегатларидан самарали фойдаланилди.\nЎрим-йиғим ишларининг уюшқоқлик билан ташкил қилиниши натижасида амударёлик ғаллакорлар 20 июнь ҳолатига жами 7500 тоннага яқин ғалла топшириб, шартномавий режаларини ортиғи билан адо қилдилар.\nТуманимиз ғаллачилик хўжаликларида мўл ҳосил етиштирилишида секторлар раҳбарлари томонидан олиб борилган назорат тадбирлари ҳам муҳим аҳамият касб этди.\nТуман ҳокими Султонбой Йўлдашев раҳбарлигидаги 1-сектор ҳудудига кирувчи ҳудудларда қишлоқ хўжалиги соҳаси мутахассислари томонидан ҳар бир даланинг хўжалик харитасидаги ўрни, мелиоратив ҳолати пухта ўрганилиб, барча агротехник тадбирлар сифатли олиб борилди. Хусусан, Қипчоқлик ғаллакорлар 2020 йил ҳосили учун 163 гектар ерга кузги буғдой экдилар. Ўз вақтида озиқлантирилиб, барча агротехник тадбирлар маромида ўтказилган далаларда ҳосил мўл бўлди. “Жуманиязов Арзимбат”, “Ҳайтимбетов Султон”, “Турсунбоева Умида” “Исмоилов Пўлатбек”, “Ўрозбоев Достон” фермер хўжаликларида ўрим-йиғим ишлари туманда биринчилар қаторида бошлаб юборилди ва мазкур хўжаликларнинг ҳар бирида ҳосилдорлик гектар бошига 60-70 центнерга етказилди. Жами буғдой экилган 163 гектар ернинг ҳар гектаридан кўтарилган хирмон ўртача 30-32 центнердан тўғри келди ва қипчоқликлар жами 1100 тоннадан ортиқ ҳосил етиштириб, шунинг режадаги 343 тонна ўрнига 432 тоннасини қабул масканига топширди ва режани 125 фоизга бажаришди.\nШунингдек, Хитой овули ғаллакорлари 430 тонна ғалла топшириб, режани 124 фоизга, Қанглилик ғаллакорлар 512 тонна ҳосил топшириб, шартномани 114 фоизга, Қиличбойликлар 692 тонна ҳосил билан шартномани 114 фоизга, Бўз ёп овулидаги фермерлар 489 тонна ҳосил топшириб, режани 108 фоизга, Тўлқинлик ғаллакорлар эса 554 тонна ҳосил топшириб, режани 105 фоизга бажардилар. Бундан ташқари, Туркманистон, Дўрман овулларида фаолият юритаётган фермер хўжаликлари ҳам ғалладан мўл ҳосил етиштиришга муваффақ бўлдилар.\nБу йил давлат ресурсларига бошоқли дон харид қилиш учун қўшимча қиймат солиғи билан биргаликда 1 тонна буғдой учун 2 млн. 543 минг 180 сўм нарх белгиланди. Бу эса фермер хўжаликларининг моддий манфаатдорлигини оширишга туртки бўлди.\nАйни кунда Амударё туманидаги барча фермер хўжаликларининг ғалладан бўшаган майдонларини такрорий экин экишга тайёрлаш ишлари жадаллик билан олиб борилмоқда.\nФурсатдан фойдаланиб, амударёлик ғаллакорларни меҳнат зафари билан самимий муборакбод этамиз!\nАмударёлик пахтакорлар 32 524 тонна пахта топшириб, шартномавий режасини ортиғи билан бажарди!\nАМУДАPЁЛИК ҒАЛЛАКОPЛАP 7300 ТОННАГА ЯҚИН БУҒДОЙ ТОПШИPИБ, ШАPТНОМАВИЙ PЕЖАНИ ОPТИҒИ БИЛАН БАЖАPДИ\nҚЎЛИ ЕНГИЛ ЁШ ШИФОКОP


Сарҳисоб: 2019 йил Бухоро вилояти спортчилари учун қандай келди? / Olamsport.com\n14:53Конор етти йил олдин нимани орзу қилганини айтди\t0 14:29Бу қизиқ! Виталий Кличконинг 15 ёшли ўғли 198 см ли Владимирдан ошиб кетди + ФОТО\t0 14:06"Челси" 100 миллион евролик трансферни амалга оширишга тайёр\t0 13:45Вазирликда «Ўзбек тилининг изоҳли луғати» китобининг тақдимоти бўлиб ўтди\t0 13:24Марҳаматда Эркин Воҳидов номидаги шахмат ва волейбол мактаби фойдаланишга топширилди\t0 13:03Mercedes Ли На иштирокидаги реклама намойишини тўхтатди\t0 12:42Гризманнинг янги мавсум учун тақдири ҳал этилди\t0 12:21Спортчилар ижтимоий тармоқларда (25 та сара сурат)\t0 12:00Наоми Осака: Менда иккита янгилик бор\t0 11:39Баҳодир Жалолов ва Дмитрий Хванни табриклаймиз!\t0 11:18“Ювентус” 7 йил деганда бундай ҳолатга дуч келди\t0 10:57Ретро. 2006 йили ўтказилган Махсус олимпия ўйинларидан иккинчи ФОТОРЕПОРТАЖ\t0 10:36Даниэль Кормье: Хабиб бу йил жанг қила олмаса керак\t0 10:15Масвидалнинг мураббийи Абу-Дабига учмади, жанг ўтказилади!\t3 09:54"Милан" "Ювентус" билан ўйинда суперкамбэкни амалга оширди\t0\n31 дек 08:24\nТеннис, Дзюдо, Таэквондо, Сув спорти турлари\nСарҳисоб: 2019 йил Бухоро вилояти спортчилари учун қандай келди?\nТеглар : СпортБухоро\nЯкунланиб бораётган 2019 йилда бухоролик спортчилар Республика, Осиё ва жаҳон миқёсидаги нуфузли турнирларда муваффақиятли иштирок этишди.\nУлар турнирларда ғолиб ва совриндорлар қаторидан жой олиб, юртимиз шарафини муносиб химоя қилдилар. Вилоятда фаолият юритаётган 59 та спорт федерация, ассоциация ва бўлинмаларда барча ишлар режа асосида ташкил қилинган бўлиб, спортчилар хар томонлама қўллаб-қувватланмоқда. Бунга жавобан атлетлар нуфузли турнирларда муваффақиятли иштирок этиб, ғолиб ва совриндорлар қаторидан жой олиб келишяпти.\nБугунги кунда вилоятда 29 та спорт таълим муассасалари фаолият юритмоқда. Бу спорт масканларида ёшлар спорт билан мукаммал шуғулланишлари учун барча шарт-шароитлар ва имкониятлар яратилган. Вилоятдаги 3478 та спорт иншоотида 1180 нафар тренер ва 2192 нафар жисмоний тарбия фани ўқитувчилари фаолият олиб бормоқда. Уларнинг қўл остида 134 608 нафар ёшлар (45 573 нафари қизлар) спорт билан мунтазам шуғулланиб келишяпти. Якунланаётган йил давомида 1787 та мусобақа ва оммавий спорт тадбирлари ўтказилди. Мазкур мусобақаларда 200 минг нафардан ортиқ спортчи ҳамда хаваскор спортчилар иштирок этди.\n2019 йилда бухоролик спортчилар Республика ва халқаро миқёсидаги мусобақаларда 2077 та медалларни қўлга киритишди. Шундан, жаҳон чемпионатларида жами 37 та (14 та олтин, 9 та кумуш ва 14 та бронза), Осиё чемпионатларида 107 та (32 та олтин, 39 та кумуш ва 36 та бронза), халқаро турнирларда эса 262 та (89 та олтин, 68 та кумуш ва 105 та бронза) медаллар қўлга киритилди.\nВилоят спортчилари республика миқёсидаги мусобақаларда жами 1671 та (419 та олтин, 460 та кумуш ва 792 та бронза) медалларни жамғариб, бу борада юртимизда пешқадамлар қаторидан жой олишди.\nМаълумот ўрнида таъкидлаш жоиз, вилоят жисмоний тарбия ва спорт бошқармаси тасарруфидаги спорт таълим муассасалари тарбияланувчилари 2019 йилда ўтказилган спорт мусобақаларида 2077 та медалларни қўлга киритишди.\nЖаҳон чемпионати шу йилнинг ўзидаёқ ўтказилади 0\nФарғона вилояти бўйлаб «яшил» ҳудудларда спорт фаолияти қандай йўлга қўйилган? 0\nБош вазир ўринбосари Ўзбекистон йилқичилик ва от спорти федерациясига раҳбар этиб сайланди 0


"Қизилқум"дан учралган мағлубиятдан сўнг "Қўқон-1912" жамоасида ўзгаришлар бўлади\n2 октябрь, 2020, 23:47\nТеглар:Суперлига | Қизилқум | Қўқон-1912 | Бахтиёр Ашурматов\nҚўқонликлар бош мураббийининг учрашув борасидаги фикрлари\nCoca Cola Суперлигаси 18-тур доирасидаги "Қизилқум" - "Қўқон-1912" учрашувидан кейинги матбуот анжуманининг биринчи қисмида меҳмонлар устози Бахтиёр Ашурматов иштирок этди. Бу ҳақда клуб матбуот хизмати хабар берди.\n- Гапнинг очиғи, ўйиндан кейин аниқ фикр билдириш қийин. Футболчилар борларини бериб ўйнади. Афсуски, футбол бешавқат ўйин. 15 дақиқада иккита гол ўтказиб юбордик ва мағлубиятга учрадик. “Қизилқум”га омад кулиб боқди. Ғалаба билан навоийликларни табриклайман. Шогирдларим мағлубиятга учраган бўлсак-да, борларини бериб ўйнаганликлари учун эътироз билдира олмайман. Майда хатолар қимматга тушди. Охирги ўйинларда стандарт вазиятлардан гол ўтказиб юборяпмиз. “Бухоро” билан баҳсда ҳам шундай бўлганди. Балки бироз химояланиш услубимизни ўзгартиришимиз керакдир. Бирга-бир эмас, зонали ҳимояга ўтишимиз лозимдир.\nҲисоб 1:1 бўлиб турган вазиятда бизда яхши имконият бўлди. Сардор Азимов қулай вазиятдан фойдалана олмади. Омад юз угирди. “Қизилқум” эса кейинги хужумдан самарали фойдаланиб, зафар қучди. Ўйиннинг охирида уч ҳимоячи билан ўйнадик ва катта куч билан ҳужумга ўтгандик. Таваккал қилгандик. Бироқ бу ўзгаришлар самара келтирмади. Биз жуда ҳам оғир мағлубиятга учрадик. Негаки, ҳозир биз шунақанги вазиятда эдикки, ёки юқори ўринлардан бирига чиқишимиз ёки жойимизда қолишимиз мумкин эди. Йўқотилган уч очко имкониятларимизни пасайтириб юборди. Юқори ўринларни кўзласак, бундай баҳсларда ғалаба қозонишимиз шарт. Тўғри, ҳали олдинда ўйинлар бор. Лекин жуда қимматли очколарни бугун бой бердик.\nЯкуба Бамба учрашувга ёмон киришиб кетмади. Ўйинни кучайтирди. Райевац борасида шуни айтишим мумкинки, меҳмонда тўп тепганимиз туфайли битта ҳужумчи Норбеков билан ўйинни бошладик. Норбеков легионер ҳужумчимиз Райевацдан кўра тезкор ва шунинг учун уни асосий таркибда майдонга туширдик, - деди қўқонликлар бош мураббийи.


Ҳазрат Алишер Навоий таваллудининг 580 йиллигига бағишланди! | "Маърифат" тарғиботчилар жамияти\nҲазрат Алишер Навоий таваллудининг 580 йиллигига бағишланди!\nТошкент ирригация ва қишлоқ хўжалигини механизациялаш муҳандислари институти доценти, "Маърифат" тарғиботчилар жамияти аъзоси\nНавоий наздида нутқ\nТил, сўз, нутқ, товуш, ҳарф сингари лисоний бирликларни ҳис этиш, унинг таъсир кучини англаш ва англатиш, уларни ғоявий мақсад нуқтаи назаридан моҳирона қўллаш доимо адибларнинг диққат марказида турган. Бирон сўз санъаткори йўқки, тил, сўз, нутққа эътибор қилмаган бўлсин.\nҲатто, диний ва дунёвий таълимотда дунёнинг яралиши ва тугашини, яъни ибтидо ва интиҳони ҳам сўз билан боғлаш мавжуд. Парвардигори оламнинг «Бўл!» деган хитоби билан ўн саккиз минг олам яралган. Унинг кунфаякун бўлиши ҳам сўз билан дейилади. Ҳазрат Навоий бежиз “Сўз келиб аввалу жаҳон сўнгра, Не жаҳонки кавн ила макон сўнгра”, демаган.\nДемак, сўз – илоҳий неъмат. Уни муқаддас тутиш, калом аҳлини эъзозлаш азалдан мавжуд. Сўзнинг сеҳрини унга меҳр қўйганлар яхши англашади.\nХўш, мутафаккир шоир Алишер Навоийнинг худди шу масалага муносабати қандай? Шу ҳақда мулоҳаза билдирмоқчимиз.\nНавоийнинг ижодиёти аслида сўз қудрати ва нафосатини, бойлиги ва мўъжизавий кучини намоён этувчи кўзгудир. У айрим асарларида сўз ҳақида, унинг хосияти ва нутқнинг моҳияти борасида алоҳида тўхталиб ўтгаи. Сўзнинг ижтимоий ҳаётдаги ўрни ва инсоннинг ўзлиги сўзи билан боғлиқлигини шоирона ташбеҳлар билан изоҳлайди.\nСўздурки, нишон берур ўлукка жондин,\nБилким, гуҳари шарифроқ, йўқ ондин.\nШоир бошқа бир ўринда «Кўнгул дуржи ичра гуҳар сўз дурур. Башар гулшанида самар сўз дурур» – дейди. «Гуҳари шариф»лик даражасида таърифланган сўзга Навоийнинг муносабати айрича. Инсоннинг сўзлаган сўзига қараб, унинг маънавияти, руҳий оламини англаш мумкин. Шунинг учун ҳам халқнинг «ўзингга қараб кутарлар, сўзингга қараб кузатарлар» деган нақли беҳуда айтилмаган. Ҳар ким сўзлаши, нутқ ирод этиши мумкин. Лекин унинг савияси, билими, дунёқараши, қизиқиши, ботиний дунёси гўзал бўлмаса, сўзи мазмунли, нутқи жозибали бўлиши қийин.\nНавоий нутқни баҳорга, сўз маъносини эса, гулга қиёс қилади. Гул баҳорнинг келгани, ифорий исларга бойлигини англатади. Гулнинг бўйидан баҳраманд бўлиш дилда ажиб ҳисларни уйғотади. Баҳор анвойи гуллар билан гўзал. Қоғоз гул кўзни қувонтирар, лекин у хушбўй ҳиддан бебаҳра. Худди жимжимадор сўз маънодан йироқ бўлгани каби, Демак, нутқдан, сўздан мақсад маъно. Маъно - сўз тожи. «Сўзлаш ихтиёри менда» қабилида иш тутиш ҳам ҳар доим яхшилик келтиравермайди. Серсўзлик лақмалик нодонлик аломати. «Айтувчи доно бўлмаса ҳам, эшитувчи доно бўлсин» деган гап замирида ҳам шу маъно бор. Аҳли донишларнинг биридан сўрашибди: «Қандай қилиб донишманд бўлдингиз?» У дебди: - Тинглаб, тинглаб ва яна тинглаб.\nҚолаверса, қисқа, лекин маъноли сўзлаш одоб белгиси. Мана, Навоийнинг шу ҳақдаги фикри:\nҲар кимсаки, сўз демак шиорида дурур,\nМаъно гули нутқининг баҳорида дурур.\nСўзким, демасун улки ихтиёрида дурур,\nСўз яхшилиги чу uxmucopuда дурур.\nҚисқа сўз ва кўп маъно англатиш бадиийлик мезонларидан. Навоий нутқнинг қисқалиги ва соддалиги нотиқ фазилати эканини уқтириб қолмасдан, балки сўзга муносабат борасида ўтмиш алломаларнинг шу ҳақдаги фикрларига таянади ҳам. Кайковуснинг «Қобуснома»сида шуларни ўқиймиз: «Кўп билиб оз сўзлагил ва кам билиб кўп сўз демагил. Нима учунки, ақлсиз шундоқ киши бўладур-у кўп сўзлар. Дебдурларки, хомушлик саломатлик сабабидур, чунки кўп сўзлагувчи оқил киши бўлса ҳам, авом уни ақлсиз дерлар». («Мерос» нашриёти., 1992 й. 35-бет.)\nНавоий наздида, сўзга ўта эҳтиёткорлик зарурки, ножўя сўз нохуш ҳолатга сабаб бўлиши, бир сўз билан киши дили хира бўлиши мумкин. «Сўзлагандан сўзламаган яхшироқ, сўзлагандим тегди бошимга таёқ» халқ нақлини Навоий бошқача тарзда ифода этади, танбеҳ беради, Сўзнинг ўрни сир. Уни билиш, амалда қўллай олиш зарур. Сўз санъаткорлари сўзлашдан олдин ўйлаш, яъни топиш, танлаш ва қўллашда ақл-идрок, фаҳм-фаросат лозимлигини доим эътиборда тутишган. Сўз билан кишини шод этиш, барбод этиш ҳам мумкин. Навоий нутқ эгасини тилга эътибори ва масъулиятини кучайтириб, ўринсиз сўз бошга бало бўлиши муқаррарлигини эътироф этади.\nСўздан кишининг ғаму бало ҳосилидур,\nҲар нуктада тили деса, бало дохилидур.\nБесирфа деган кишига тили қотилидур,\nНавоий шу ўринда мазкур ривоятга ишора қилган бўлса ажаб эмас. Бир куни шоҳ ўнг қўл вазири билан шикордан қайтиб келаётганида, пастқам бир уйнинг олдида бели букчайган, ҳассага таянган кези бир қўли олдинда тиланчилик қилиб турган қарияга кўзи тушади. Шоҳ вазирга ишора қилиб дейди: - Ҳу анови мўйсафидни кўраяпсанми? Бизларга ёшлигимизда сабоқ берган Али Сафий деган устозга жуда ўхшаркан-а?\nВазир: - Маъзур тутинг, ўша қария Али Сафийнинг худди ўзидур, деди.\nШоҳ дарғазаб бўлди: - Мен юрт ҳукмдори, сен вазир бўла туриб, бизга алифбодан сабоқ берган устозимизнинг шундай кўйга тушишига сабаб не?!\n- Мен устозга кўп бор маслаҳат солдим, унамади. Яхшиси, ўзингиз бир сўраб кўрмайсизми? - деди вазир.\nШоҳ отдан сакраб тушиб, Али Сафий ҳазратларининг олдига бориб, кўришди.\n- Устоз, бу аҳволотингизнинг боиси недур? – деб сўради.\n-Тўғри, - ўсмоқчилаб сўз бошлади устоз, - мен сизларга чин дилдан, чин сўздан сабоқ бердим. Менга ҳам сабоқ берган устозлар кўп бўлган. Улар ичида иккитаси мени хуш кўриб, доим ардоқлаб юрарди. Бири нима дейишни ўргатарди, иккинчиси эса нима демасликни. Нима демасликни биламан-у, нима дейишни ўрганишим керак, - деб, биринчи устозга қўл бердим, оқибатда шундай кўйга тушдим. Кейин англаб етдим: нима дейишдан кўра, нима демасликни билиш донолик экан.\nНавоий ўтитларидан бири шундай: «Сўзни кўнгулда пишқормагунча тилга келтурма, ҳар неким кўнгулда бор, тилга сурма». Англашилаяптики, зарур сўздан ҳам энг зарурини айт, унинг ҳам ҳожати бўлса, деган мазмун Навоийнинг талаби.\nУлуғ мутафаккир нутқнинг хусусиятлари - қисқалик, соддалик, мантиқийлик ва таъсирлилик ҳақида фикр билдирар экан, унинг қандай айтилиши, яъни қай сўзни қай оҳангда ифодаланишига ҳам диққат қилади. Маълумки, «Нурнома» рисоласида парвардигорнинг етти дарё яратгани борасида сўз кетади. Улардан бири илм дарёси, иккинчиси ҳилм дарёси дея эътироф этилади. Биринчиси англаш бўлса, иккинчиси майин, мулойимлик демакдир. Ҳалимтабиатли киши юмшоқ, киши дилига озор етказмайдигаи сўзни топиб айтади. Шунинг учун ҳам кимдир топиб сўзлайди, кимдир қопиб дейишади. Бу, албатта, инсоннинг феъл-атвори, сажияси билан боғлиқ. Кайковус «совуқ сўз бир тухумдур, ундин душманлик ҳосил бўлур» дейиши билан ҳақли. Навоий худди шу фикрларни тўртлик шаклига келтириб қуйидагича тақдим этади.\nҲар кимки чучук сўз элга изҳор айлар,\nҲар нечаки ағёр дурур, уни ёр айлар.\nСўз қammuғи эл кўнглига озор айлар,\nИлоннинг инидан, пичоқнинг қинидан чиқишига ҳам қайси сўзни қандай айтилиши сабаб. Машҳур воизларнинг биридан «эл ичра эътибору эҳтиром қозонишингизнинг боиси нимадан?» - деб сўраганларида, у «қайси мавъизани кимга, қаерда, қачон, қандай қилиб энг муҳими, қанча айтишни билганлигим ҳамда амал қилганлигим учун бўлса керак», - деб жавоб берган экан.\nНутқ одоби ва ўрни масаласига алоҳида эътибор билан қараганини “Хамса” достонларида ҳам сезиш мумкин. "Ҳайрат ул-аброр", “Фарҳод ва Ширин”дан ташқари барчасида сўз ҳақида алоҳида боб борлигидан ҳам билиш мумкин. Худди шундай мулоҳазаларни “Насойим ул-муҳаббат”, “Муҳокамат ул-луғатайн”, "Маҳбуб ул-қулуб", “Назму ул-жавоҳир” каби асарларида илгари сурган. Сўзни илоҳий хитоб дея эътироф этади.\nНавоий сўзни мазмун ва моҳияти жиҳатидан иккига бўлган. Тангрига хос бўлган сўз ва башариятга хос бўлган сўз. Қуръони каримдаги балоғат ва фасоҳатли сўзларни, “Лавҳ ул-маҳфуз”даги тақдир битикларини, бутун коинотнинг яралишидаги тангри таолонинг “кун!”(яъни, бўл!) деган амрига ишора қилиб сўзнинг қадимийлиги ва илоҳийлигини уқтиради. “Сўз келиб аввал-у жаҳон сўнгра, Не жаҳонки кавн ила макон сўнгра”,-деб ёзади шоир.\nБашариятга хос бўлган сўзни эса учтага бўлади. Сўзни инсонларнинг ақл даражасига хослаб сўзланг деган ҳадисга мувофиқ унинг қуйидаги турларини изоҳлаб ўтади. 1. Аъло (энг олий), 2. Авсат (ўрта), 3. Адно ( энг паст) . Шоир эътирофича. Энг биринчи қадимий сўз малики қадим. Яъни Аллоҳнинг сўзи бўлса, сўнгра нубувват тили рисолат лисони, яъни пайғамбар Муҳаммад алайҳиссаломнинг ҳадислари, кейин тўртинчи халифа Ҳазрат Алининг назму насрга оид сўзлари, сўнгра авлиё ва машойихларнинг сўзларидир. Авсатга эса фасоҳат билан сўз айтувчи шоир ва фузалолар мансуб. Авом такаллуми ва барча оми одамларнинг сўзлари эса учинчиси адно рутбасига киради. Шоирнинг ушбу мулоҳазалари ҳам эътиборлидир. Сўз билан инсон иймон шарофатига эга бўлади. Сўз сўнгги нафасда ҳам нажоткордир. Сўз тавҳид калимаси бўлиб, ким сўнгги нафасда айтса абадий нажот топади. Сеҳрли сўз ва илоҳий калом икки кишига бири Муҳаммади арабий, иккинчиси Исо масиҳга хосдир. Бири сўзда мўъжиза кўрсатади ва нозик маънолари билан элни ожизу ҳайрон қолдирди. Иккинчиси сўз билан ўликка жон ва танга руҳ киргизади. Истеъдодли адабиётшунос Сайфиддин Сайфуллоҳ ўғли Навоийнинг сўзга муносабати борасида ўз мулоҳазаларини билдираркан, қуйидагиларни эътироф этади. Навоий сўзни таърифлаб жисм бўстонидаги дарахт, руҳ дарахтлардаги мевадир. - дейди. Танида руҳи бор одам сўзга муҳтождир. Сўз барчанинг кўнгиллар қутисидаги жавҳар, оғиз қутисидаги гавҳардир. Яхши сўз ўлган одамнинг танига руҳ бағишласа, ёмони ва заҳарлиси тандаги руҳни ўлдиради.\nСўздин ўлукнинг танида руҳи пок\nСўз туфайли Халил ўзини ўтга ташлаган, Жаброил ҳам сўз юкига ҳаммол бўлган.\nАлишер Навоий сўзга муносабатни тирик жонзотга муносабат тарзида англайди. Танланган ва айтилган сўз нишонга қандай бориши, қандай самара бериши у учун муҳим. Ўзининг ҳаётий ва ижодий фаолиятида шунга амал қилиб яшаган шеърият султони мулоҳазалари биз учун ибратлидир.\nЖаҳон бўйлаб халқ қалби, онги учун кураш кескин давом этаётган айни пайтда мафкуранинг манбаи бўлган тил, нутқ, сўз ҳодисасига ўринли муносабат зарур. Муҳтарам Президентимиз деярлик ҳар чиқишларида буюк алломаларимиз, хусусан Ҳазрат Навоий ҳикматларига мурожаат қилишлари бежиз эмас. Миллий ғоямизни, маънавий-маърифий ишларни тарғиб-ташвиқ. этишга интилган ҳар қандай воиз, нотиқ уни пухта билиши, унга амал қилиши давр талаби. Бугунимиз ва истиқболга дахлдор масалаларга ҳам улуғ мутафаккирнинг ижод дурдоналаридан жавоб топиш мумкин.\nЗеро, Навоий ҳазратлари айтганларидек, «Кўнгул махзанининг қулфи тил ва ул махзанининг калидин сўз бил».


РЎЗАДОР ОДАМ ҚЎШИҚ ЭШТИШИ ВА СЕРИАЛ КЎРИШИ МУМКИНМИ? » O'zbekiston musulmonlar idorasi Qashqadaryo viloyati vakilligi rasmiy sayti\nРЎЗАДОР ОДАМ ҚЎШИҚ ЭШТИШИ ВА СЕРИАЛ КЎРИШИ МУМКИНМИ?\n4-05-2021, 11:57 36 Ўқиш режими + -\n635-САВОЛ: Рамазонда рўзадор одам қўшиқ эшитиши ва сериал кўриши мумкинми?\nРамазон ойи роҳат-фароғат ва кўнгилхушлик қилиш ойи эмас, балки Аллоҳ таолога ибодат қиладиган, нафсни жиловлаб, уни кўплаб яхши амалларга одатлантириб оладиган ойдир.\nҲақиқий рўза еб – ичиш ва шаҳватни тарк қилишгина эмас. Ҳақиқий рўза тил, кўз, қулоқ, қўл – оёқ ва бошқа аъзоларни гуноҳ ва шубҳали амаллардан тийишдир. Қалб рўзаси эса дунё ташвишларини унутиб, охират билан машғул бўлишдир. Пайғамбаримиз саллаллоҳу алайҳи васаллам:\n" ليس الصيام من الأكل والشرب إنما الصيام من اللغو والرفث"\nяъни: “Ҳақиқий рўза фақат еб-ичишни тарк қилиш эмас, балки беҳуда ва фаҳш сўзлардан тийилишдир”, деганлар (Имом Ибн Хузайма ривояти). Саҳобалардан Жобир разияллоҳу анҳу айтади: “Агар рўза тутсанг, қулоғинг, кўзинг ва тилинг ҳам ёлғон ва ҳаромдан рўза тутсин! Қўшнинга озор берма! рўза тутган кунинг сенда хотиржамлик ва виқор бўлсин! Рўза тутган кунингни рўза тутмаган кунингдек ўтказма!”.\nРамазон ибодат мавсумидир. Ундан унумли фойдаланиб қолишимиз керак. Машҳур тобеин Иброҳим Нахаъий раҳимаҳуллоҳ айтадилар: "Рамазонда бир кун рўза тутиш бошқа вақтдаги минг кун рўза тутгандан афзалдир. Рамазонда битта тасбиҳ айтиш бошқа кундаги мингта тасбиҳдан афзалдир". Модомики, рўза тутишга қодир эканмиз, унинг қадрига етайлик. Атрофимизда рўза тутишга интилган, аммо хасталиги, қарилиги ва бошқа сабаблар туфайли унга эриша олмаётган мўмин ва мўминалардан ибрат олайлик.\nУламоларимиз намозимизни бенуқсон адо қилиш учун, уни худди умримизда сўнгги маротаба ўқиётганимиздек қоим қилишни тавсия қилганлар.\nМазкур тавсияга риоя ўлароқ, биз ҳам Рамазон ойида қилинажак яхши амалларимизни гўё буларни ҳаётимиздаги сўнгги Рамазонда бажараётгандек, барча аҳкомлари билан тўлиқ адо этишга интилишимиз мақсадга мувофиқ бўлади. Чунки бу дунёдаги ризқимиз битиб, балки биз ҳам кейинги Рамазонгача етиб бормасмиз. Валлоҳу аълам.


Ўшанда прокурор билан “сан-ман”га бордик – Мирзиёев Самарқандда ҳокимлик қилганини эслаб | Qalampir.uz\nЖамият\t24 Сентябрь 2021 13:42 38932\nШавкат Мирзиёев Самарқанд вилоятида ҳокимлик қилганида қаровсиз меҳрибонлик уйини прокуратуранинг чиройли биносига кўчирган. Шундан сўнг, у республиканинг собиқ прокурори билан “сан-ман”га борган. Бу ҳақда Ўзбекистон Либерал-демократик партиясидан кўрсатилган номзод Шавкат Мирзиёев самарқандлик сайловчилар билан учрашувда сўзлаб берди.\n“Самарқанддаги меҳрибонлик уйларини мендан яхши биладиган одам йўқ. Биринчи марта келганимда у жойларга кириб бўлмасди. Бир туман прокуратураси чиройли бинода ўтирган эди. Қаровсиз меҳрибонлик уйини ўша бинога кўчиртирдим. Ўшанда биринчи марта республиканинг собиқ прокурори билан “борди-келди” гап бўлди, “сан-ман”га бордик. “Мен шу вилоятда ҳокимман, ўзим учун қилмадим, болалар учун, халқ учун қилдим” дегандим.\nШунингдек, Мирзиёев Самарқанд вилоятида ҳокимлик қилган йилларида ижтимоий муаммоларни ҳал қилиш учун маблағ етишмаслигини эсга олган.\n“Вилоятда ижтимоий муаммоларни ҳал қилиш учун маблағ етишмасди. Фақат марказдан пул ажратилса, ҳоким бир ишни бошлаши мумкин эди. Ана шу аччиқ тажрибамиздан келиб чиқиб, мана, ҳозир ҳудудларимизга молиявий масалаларда кенг эркинлик беряпмиз”, дейди Мирзиёев.\nУ, шунингдек, вилоятда қурилиш ва таъмирлаш ишлари қийинчилик билан амалга оширилганини ёдга олган.\n“Ўша йиллари Пахтачи туманидаги 24-мактаб, Қўшработ туманидаги яна бир эски мактаб ва Оқдарёдаги туғруқхонани қандай қийинчилик билан таъмирлаганимиз ҳали-ҳали эсимдан чиқмайди. Ана шу ишлар учун 50 фоиз маблағ вилоят бюджетидан ажратилган, қолгани эса ҳашар йўли билан бажарилган эди. Вилоятдаги кўплаб бунёдкорлик ишлари шу тарзда олиб борилди. Маҳдуми Аъзам, Хожа Дониёр, Ҳазрати Довуд зиёратгоҳлари бунга мисол бўла олади.\nАлбатта, ўша оғир йилларда биз билан елкама-елка туриб ишлаган инсонларнинг баъзилари, афсуски, бугун орамизда йўқ. Иложимиз қанча, ҳаёт қонуни шундай экан”, дейди Мирзиёев.\nУчрашувда Мирзиёев уруш йилларида 13 фарзандни боқиб олган каттақўрғонлик Санобар ая ва Ҳамид Самадовлар, 10 болани асраб олган Фотима Каримоваларнинг матонатини ёдга олди.\nМаълумот ўрнида, жорий йилнинг 20 сентябридан номзодларнинг сайловолди ташвиқоти бошланди. Шавкат Мирзиёев шу вақтга қадар Қорақалпоғистон Республикаси ва Хоразм вилоятида сайловчилар билан учрашди.\n18 Январь 15:46 85397\n19 Январь 14:56 70732\n18 Январь 22:59 64787\n18 Январь 17:47 50197\n20 Январь 16:02 36260


Отабек Умаров ўз аризасига кўра ММА ассоциацияси ва Триатлон федерациясини тарк этди | Qalampir.uz\nОтабек Умаров ўз аризасига кўра ММА ассоциацияси ва Триатлон федерациясини тарк этди\nЖамият\t14 Август 16:11 16429\nБугун, 14 август куни Ўзбекистон ММА ассоциацияси ва триатлон федерациясининг қўшма йиғилиши бўлиб ўтди. Унда ташкилий масалалар кўриб чиқилди. Унда шу бугунгача ассоциация ва федерацияга раислик қилиб келган Отабек Умаровнинг раҳбар сифатидаги ўз ваколатларини муддатидан аввал тугатиш тўғрисидаги аризаси қаноатлантирилгани маълум қилинди.\n“Мамлакатимиз, бутун халқимиз дунёни ларзага келтирган куч билан тўқнаш келди. Кўриниб турибдики, мавжуд қийинчиликларни енгиш учун ҳар биримиздан катта куч ва ғайрат талаб қилинади. Бундай вазиятда мен давлат хизматини бажариш, жамоат хавфсизлигини таъминлаш билан боғлиқ вазифалар мутлақо янги ҳарактерга эга ва мисли кўрилмаган жавобгарлик даражасига кўтарилганини биламан. Бу менга спорт ташкилотларидаги лавозимимни тарк этишдан бошқа имконият қолдирмайди. Сабаби оддий: ММА ассоциацияси ҳам, триатлон федерацияси ҳам катта эътибор ва вақт талаб қилади. Бугунги шароитда, афсуски, бунга кафолат бера олмайман. Ўзбекистон ҳар соҳада муваффақиятга интилувчи, спортга қизиқиши юксак бўлган ёшлар юртидир. Улар Давлатимиз шону шуҳратини дунёга танитишга интилишлари ҳеч қачон камаймайди. Иккинчидан, қисқа давр ичида бўлса ҳам ҳар иккала федерацияни мустаҳкам оёққа туриб олиши, бундан кейин дадил ривожланиши учун мустаҳкам пойдевор яратилди. Бунга жуда машаққат ва фидойилик эвазига эришилди. Ишончим комилки, менинг ўрнимга келадиган инсонлар бу спорт турларини янада ривожлантиришади”, дейди Отабек Умаров.\nЙиғилиш давомида триатлон федерацияси раислигига Ўзбекистон Хавфсизлик кенгаши Котиби Виктор Маҳмудов, ММА ассоциацияси раислигига эса Ўзбекистон Республикаси Мудофаа вазири Баҳодир Курбанов бир овоздан сайланган.\nМаълумот ўрнида, Отабек Умаров 2019 йил 9 ноябрь куни ММА ассоциацияси раислигига тайинланган эди.\n27 Ноябрь 12:23 45094\n28 Ноябрь 16:49 26623\n27 Ноябрь 11:00 26505\n27 Ноябрь 10:07 17374\n27 Ноябрь 21:38 15054